#

**TVARKYBOS DARBŲ SUTARTIS**

2024 m. gegužės d. Nr. R \_\_\_\_

Vilnius

**Kultūros infrastruktūros centras**, įstaigos kodas 110051791, atstovaujamas direktoriaus Šarūno Šoblinsko, veikiančio pagal įstaigos nuostatus, toliau vadinama **Užsakovu**,

**VšĮ Kauno arkivyskupijos Ekonomo tarnyba**, kodas 234935550, atstovaujama vadovo Kęstučio Patašiaus veikiančio pagal įstaigos įstatus, toliau vadinama **Statytoju,** ir

**UAB „Resteksa“,** kodas 135493162, atstovaujama direktoriaus Jono Slušnio, veikiančio pagal įmonės įstatus, toliau vadinama **Rangovu**, toliau kartu šioje sutartyje vadinami Šalimis, o kiekvienas atskirai – Šalimi, pagal viešajame pirkime supaprastinto atviro konkurso būdu ***Dominikonų vienuolyno ansamblio Dievo kūno bažnyčios (u. k. KVR 22358), Vilniaus g. 31, Kaune, stogo konstrukcijų tvarkybos (konservavimo, restauravimo, avarijos grėsmės pašalinimo)*** ***darbai*** *(pirkimo Nr. 710759*)(toliau – Pirkimas) Rangovo pateiktą pasiūlymą (toliau – pasiūlymas) sudarė ir pasirašė šią tvarkybos darbų atlikimo sutartį, toliau vadinama **Sutartimi**:

1. **SUTARTIES OBJEKTAS**
	1. Vadovaudamasis šioje Sutartyje nustatytomis sąlygomis ir tvarka Rangovas įsipareigoja iki Sutartyje nustatyto termino atlikti **Dominikonų vienuolyno ansamblio Dievo kūno bažnyčios (u. k. KVR 22358), Vilniaus g. 31, Kaune, stogo konstrukcijų tvarkybos (konservavimo, restauravimo, avarijos grėsmės pašalinimo)** (toliau – objektas) **darbus** (toliau – Darbai).
	2. Preliminarios darbų apimtys pateiktos Projekto techninėje specifikacijoje. Sutarties vykdymo metu Darbų apimtys gali kisti (dalies Darbų apimties gali būti atsisakyta, o kitų Darbų apimtis gali būti padidinta) neviršijant pradinės Sutarties vertės, nurodytos Sutarties 2.1 punkte.
2. **SUTARTIES KAINA IR GALIOJIMO TERMINAI**
	1. Pradinės Sutarties vertė pagal pateiktą Rangovo pasiūlymą yra 200 245,50 Eur be PVM, PVM sudaro 42 051,56 Eur, Sutarties kaina yra **242 297,06 Eur** (du šimtai keturiasdešimt du tūkstančiai du šimtai devyniasdešimt septyni eurai 6 ct) su PVM.

2.1.1. 2024 metais Sutarties 1.1 punkte nurodyto objekto darbų kaina pagal numatytą finansavimą yra **242 297,06 Eur** su PVM, Užsakovo dalis yra 90 proc., Statytojo 10 proc.

 Finansuojama: **218 067,35** **Eur** iš Kultūros infrastruktūros centrui skirtų valstybės biudžeto lėšų ir **24 229,71 Eur** iš VšĮ Kauno arkivyskupijos Ekonomo tarnybos lėšų.

 Pasikeitus finansavimui, gali būti tikslinama šios Sutarties 2024 m. objekto darbų kaina,

 keičiant Darbų atlikimo grafiką.

* 1. Į pradinės Sutarties vertę įtrauktas visas už Darbų atlikimą bei kitų įsipareigojimų pagal Pirkimo dokumentų ir Sutarties reikalavimų vykdymą numatytas užmokestis ir Rangovas neturi teisės reikalauti apmokėti jokių išlaidų, viršijančių pradinės Sutarties vertę. Rangovas privalo atlikti visus Darbus, kurie yra būtini Sutartyje numatytam rezultatui pasiekti (laiku ir tinkamai atlikti Darbus bei perduoti juos Užsakovui, vykdyti visas Rangovui nustatytas pareigas, užduotis ir perduotas rizikas, reikalingas tinkamam Sutarties įgyvendinimui), už pradinės Sutarties vertę, išskyrus Sutarties IX skyriuje nurodytas aplinkybes.
	2. Pradinės Sutarties vertei negali turėti įtakos terminų pažeidimas, darbo užmokesčio ir kitų panašių išlaidų padidėjimas.
	3. Sutarčiai taikoma fiksuotos kainos kainodara. Statinio projekto sąnaudų kiekių žiniaraščiuose nurodyti dydžiai – statybos produktų kiekis, įrenginių, mechanizmų skaičius ir tvarkybos darbų (statinio, jo elementų baigtinių darbų ir jiems atlikti reikalingų resursų) apimtis – yra apytikriai ir neturi būti laikomi faktiniu ir tiksliu darbų, kuriuos darbų rangovui reikia atlikti, kiekiu. Jei rangovo įvykdytų darbų faktinis kiekis skiriasi nuo nurodyto perkamo kiekio (nurodyto statinio projekto kiekių žiniaraštyje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio sutarties kaina negali būti keičiama. Todėl, jei nesikeičia darbų apimtys, didesni atliktų darbų kiekiai, numatyti Sutarties 9.2 punkte, nelaikomi papildomais darbais, o mažesni – atsisakomais darbais.
	4. Rangovas turi teisę prašyti Užsakovo atlikti išankstinį mokėjimą (avansą), kurio išmokėjimo sąlygos ir tvarka nustatytos šios Sutarties 4.9 punkte.
	5. Sutarties galiojimas: nuo Sutarties įsigaliojimo **iki 2025 m. lapkričio 25 d.** Sutarties vykdymo metu dėl nenumatytų aplinkybių, kurios nepriklauso nuo Rangovo (pvz. dėl išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti; dėl bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims; rangos darbų Sutarties vykdymo metu įvykusių teisės aktų pasikeitimų, įtakojančių darbų vykdymą ar kitų objektyvių priežasčių), terminas gali būti pratęstas laikotarpiui iki 1 (vienerių) metų, išskyrus, kai biudžetiniais metais nėra skiriamas pakankamas finansavimas Sutarčiai įvykdyti. Tokiu atveju Sutartis gali būti dar kartą pratęsta iki 1 (vienerių) metų. Šiuo atveju, Rangovas teikia rašytinį prašymą Užsakovui pratęsti Sutartį, nurodydamas nenumatytas aplinkybes. Tuo atveju, jeigu biudžetiniais metais nėra skiriamas pakankamas finansavimas Sutarčiai įvykdyti, rašytinį prašymą Rangovui pratęsti Sutartį, nurodydamas nenumatytas aplinkybes, teikia Užsakovas. Sutartis gali būti pratęsiama Šalių rašytiniu susitarimu, kuris tampa neatskiriama Sutarties dalimi. Bendra Sutarties trukmė negali būti ilgesnė kaip **iki 2027 m. lapkričio 25 d.**
	6. Visi Darbai numatyti tvarkybos darbų projekte (toliau – Projektas) turi būti atlikti **iki** **2025 m. spalio 25 d.** nuo Sutarties įsigaliojimo su teise pratęsti šį terminą pagal Sutarties 2.6 punkto nuostatas. Sutarties sudarymo metais Projekte numatyti darbai turi būti atlikti iki 2024 m. lapkričio 25 d. Į Darbų atlikimo terminą nėra įskaitomi Darbų sustabdymo laikotarpiai nurodyti Sutarties 2.8 punkte.
	7. Užsakovas, raštu nurodęs atsiradusias aplinkybes ir įspėjęs Rangovą prieš 3 (tris) darbo dienas, turi teisę sustabdyti visų Darbų arba jų dalies vykdymą. Darbų arba jų dalies vykdymas negali būti sustabdytas ilgesniam nei 12 mėn. laikotarpiui. Darbų ar jų dalies vykdymas atnaujinamas, kai išnyksta Darbų sustabdymą lėmusios aplinkybės, apie kurias Užsakovas raštu informuoja Rangovą. Darbų atlikimo terminas pratęsiamas tam laikotarpiui, kuris buvo likęs iki darbų atlikimo pabaigos, skaičiuojant nuo pirmos Darbų sustabdymo dienos. Darbų atlikimo termino sustabdymas, Darbų atlikimo termino pabaigos nukėlimas fiksuojamas rašytiniu Šalių susitarimu. Darbų ar jų dalies atlikimo terminas gali būti sustabdomas šiais atvejais:
		1. Užsakovas neturi galimybės vykdyti savo įsipareigojimų pagal Sutartį (netenka finansinių galimybių apmokėti už atliekamus Darbus);
		2. Užsakovas neturi galimybės Sutartyje numatytais terminais pateikti dokumentų ir informacijos, kurie yra būtini Darbų vykdymui, ir Rangovas dėl šių priežasčių negali vykdyti savo įsipareigojimų;
		3. dėl trečiųjų šalių neveikimo arba netinkamo veikimo;
		4. būtinas papildomas laikas įvykdyti papildomų Darbų viešąjį pirkimą;
		5. dėl nenumatomo gamtos jėgų veikimo, kurio joks patyręs rangovas nebūtų galėjęs tikėtis;
		6. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
		7. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.
	8. Pirkimo dokumentai, Rangovo pasiūlymas bei Sutarties priedai yra neatskiriamos šios Sutarties dalys. Jų reikalavimai yra privalomi Sutarties šalims.
	9. Sutarties keitimas, jos galiojimo laikotarpiu, galimas neatliekant naujos pirkimo procedūros, vadovaujantis Lietuvos Respublikos viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai.
	10. Atsiskaitymui su Rangovu skirtos lėšos Darbų atlikimo grafike (Sutarties 2 priedas) turi būti išdėstytos tolygiai atliekamų darbų apimtims, atsižvelgiant į darbų sezoniškumą ir klimatines sąlygas. Jeigu darbai atliekami per kelių metų laikotarpį, tai perkeliamais metais lapkričio mėn. negalima planuoti darbų daugiau kaip 50 procentų apimties nuo kitais mėnesiais išdėstyto darbų apimčių vidurkio. Paskutiniais Sutarties įgyvendinimo metais darbai, atsižvelgiant į darbų pobūdį ir klimatines sąlygas, turi būti planuojami pabaigti ne vėliau kaip iki spalio mėn. pabaigos.
	11. Darbų vykdymo metu Darbų atlikimo grafikas gali būti keičiamas dėl darbų apimčių ir finansavimo lėšų dydžio kitimo (didėjimo ir (ar) mažėjimo), Sutartyje numatytų terminų sustabdymo ar pratęsimo, taip pat dėl kitų aplinkybių, kurių nebuvo galima numatyti iki Pirkimo paskelbimo. Darbų atlikimo grafiko keitimas, kai nesikeičia Sutarties finansavimo lėšų dydis, prilyginamas Šalių papildomo susitarimo pasirašymui.

1. **RANGOVO PATVIRTINIMAI**
	1. Sudarydamas šią Sutartį Rangovas patvirtina, kad:
		1. jis turi visas licencijas, patirtį ir kvalifikaciją ir pajėgumus, kiek reikalinga šiai Sutarčiai įvykdyti;
		2. iškilus būtinybei, jis įsipareigoja gauti leidimus ir licencijas, reikalingus(-as) Sutarties tinkamam vykdymui, parengti reikalingą ir (arba) naudingą vykdomąją dokumentaciją, įforminti ir perduoti ją Užsakovui;
		3. susipažino su Projektu, objektu vietoje, aplinkybėmis ir sąlygomis, kurioms esant bus atliekami Darbai, ir neturi jokių pretenzijų ir (ar) pastabų dėl galimybės atlikti Darbus Sutartyje ir jos prieduose nustatyta tvarka ir sąlygomis;
		4. nuosekliai ir išsamiai įvertino Projekte numatytus Darbus, finansavimo sąlygas, statybos medžiagų, įrengimų, darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiui;
		5. gerai išanalizavo ir suprato Darbų pobūdį bei jų apimtį, parengtuose pagal Projektą bei kitus Rangovui pateiktus duomenis, numatė, patikrino ir įvertino visus sudėtinius darbus, jų apimtis, įskaitant tarpinius darbus, medžiagas, jų kiekius, įrangą, priemones, paslaugas ir kitus įsipareigojimus, taip pat visus kaštus, būtinus Darbams atlikti. Rangovas pareiškia, kad prieš pasirašant Sutartį jis, būdamas savo srities profesionalu, turėjo galimybę raštu pateikti visas pastabas Užsakovui.
		6. įsipareigoja Darbus atlikti pagal darbų aprašymus, brėžinius ir specifikacijas, įskaitant visas su tuo susijusias pareigas, teises ir rizikas. Darbų aprašymuose, brėžiniuose ir specifikacijose nenumatyti tvarkybos darbai, kurie paaiškėja Darbų vykdymo metu, vertinami ir įsigyjami vadovaujantis Sutarties 9.2 punktu;
		7. iki Sutarties pasirašymo gavo Darbams pradėti būtinus dokumentus, su kuriais jis išsamiai susipažino ir jokių klausimų ar neaiškumų dėl jų neturi;
		8. jeigu Rangovui kiltų abejonių dėl Darbų vykdymo, dėl įvairių kitų, nuo Rangovo nepriklausančių, aplinkybių, sudarančių grėsmę Darbų tinkamumui, saugumui, visas abejones Rangovas privalo pateikti Užsakovui iki Darbų vykdymo pradžios. Darbų vykdymo metu Rangovas, pastebėjęs netikslumų Projekte ar jų neatitikimų tvarkybos veiklą reglamentuojantiems teisės aktams, privalo nedelsdamas apie tai informuoti Užsakovą ir Darbus pratęsti tik po Užsakovo nurodymo.
2. **ATSISKAITYMO TVARKA**
	1. Užsakovas ir Statytojas už atliktus darbus atsiskaito proporcingai įsipareigojimo finansuoti Sutartį procentine dalimi ne vėliau kaip per 30 (trisdešimt) kalendorinių dienų pagal Užsakovo ir Rangovo pasirašytus bei Statytojo vizuotus atliktų darbų aktus pagal Sutarties 4 priede pateiktą formą bei pažymas apie atliktų darbų ir išlaidų vertę pagal Sutarties 5 priede pateiktą formą ir Rangovo Užsakovui ir Statytojui išrašytas PVM sąskaitas faktūras, pateiktas naudojantis tik informacinės sistemos „E. sąskaita“ priemonėmis (elektroninės paslaugos ,,E. sąskaita“ svetainė pasiekiama adresu [www.esaskaita.eu](http://www.esaskaita.eu)).
	2. Dėl aplinkybių, nepriklausančių nuo Užsakovo, šiame Sutarties skyriuje nurodyti apmokėjimo už atliktus darbus terminai gali būti pratęsti atskiru rašytiniu Šalių susitarimu.
	3. Užsakovas ir Statytojas už tinkamai atliktus Darbus Rangovui sumoka Sutarties 2.1 punkte nurodytą kainą.
	4. Užsakovas ir Statytojas už atliktus darbus su Rangovu atsiskaito bankiniais mokėjimo pavedimais, mokėtinas pinigų sumas pervesdamas į Sutartyje nurodytą Rangovo banko sąskaitą.
	5. Užsakovas ir Statytojas apmoka už atliktus darbus, išskyrus sulaikomas sumas. Mokėjimai sulaikomi, jeigu dėl Rangovo kaltės nepašalinti atliktų darbų defektai, nesilaikoma sutartinių įsipareigojimų. Užsakovas ir Statytojas baudas ir delspinigius išskaičiuoja proporcingai iš Rangovui mokėtinų sumų.
	6. Pradinė Sutarties vertė dėl pasikeitusių mokesčių perskaičiuojama tokia tvarka:
		1. mokestis, kuriam pasikeitus perskaičiuojama pradinės Sutarties vertė: pridėtinės vertės mokestis (PVM). Pasikeitus kitiems mokesčiams, pradinės Sutarties vertė nebus perskaičiuojama;
		2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
		3. perskaičiavimo formulė: pasikeitus PVM tarifo dydžiui, pradinės Sutarties vertėje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;
		4. pradinės Sutarties vertės dėl pasikeitusių mokesčių pakeitimas įforminamas papildomu Šalių susitarimu;
		5. perskaičiuota pradinės Sutarties vertė pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
	7. Sutarties kaina gali būti perskaičiuojama, atsižvelgiant į statybos kainų lygio kitimą. Perskaičiavimas atliekamas laikantis žemiau pateiktų nuostatų:
		1. Indeksas – Valstybės duomenų agentūros (www.stat.gov.lt) skelbiamas mėnesinis Pastatų remonto statybos sąnaudų̨ kainų̨ indeksas;
		2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama Sutarties kaina. Indeksavimo laikotarpio pradžia laikomas Darbų atlikimo grafike nurodytas mėnuo. Indeksavimo laikotarpis negali būti trumpesnis kaip 12 kalendorinių mėnesių̨, t. y. pirmoji ir paskesnės Sutarties kainos peržiūros gali būti atliekamos ne anksčiau nei kas 12 mėnesių;
		3. Sutarties kaina gali būti perskaičiuojama, kai Indekso pokytis yra ne mažesnis kaip 10 (dešimt) procentų nuo Darbų atlikimo grafike nurodytos darbų pradžios, arba nuo paskutinio kainos indeksavimo;
		4. Sutarties kaina perskaičiuojama, bet kuriai iš Šalių pateikus kitai Šaliai prašymą̨ perskaičiuoti Sutarties kainą. Peržiūros pradžia yra Šalies prašymo kitai Šaliai peržiūrėti Sutarties kainą gavimo diena. Rangovui mokėtinos sumos gali būti perskaičiuojamos tik už Darbus, o už kitus, nei Darbai, darbus (pvz.: darbo brėžinius ar Dailės vertybių darbų programos parengimą ir pan.) mokėtinos sumos negali būti perskaičiuojamos. Sutarties kaina laikoma perskaičiuota, kai Šalys pasirašo susitarimą̨ dėl kainos perskaičiavimo;
		5. Šalys privalo sudaryti Susitarimą dėl kainos perskaičiavimo per 20 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą indeksuojamų Darbų kainą, perskaičiuotą fiksuotos kainos sumą, perskaičiuotą pradinės Sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama pagal 11.1 punktą) bei kitą perskaičiavimui reikšmingą informaciją;
		6. Sutarties kaina perskaičiuojama pagal žemiau nurodytą formulę:

Perskaičiuota sutarties kaina = PD+((SK – PD)\*(IPb / IPr))

Pateiktoje formulėje:

PD – iki prašymo pateikimo Rangovo atliktų Darbų vertė su PVM;

SK – perskaičiavimo metu galiojanti Sutarties kaina;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme);

* + 1. Jei dėl Rangovo kaltės Darbų vykdymas atsilieka nuo Užsakovo patvirtinto Darbų atlikimo grafiko ir dėl indeksavimo Sutarties kaina didėja, Sutarties kaina bus perskaičiuojama tik tada, kai bus atlikti visi Darbų atlikimo grafike nurodyti Darbai, kurie turėjo būti atlikti iki Indeksavimo laikotarpio pabaigos (IPb). Tokiu atveju, Užsakovo priimtų Darbų vertė (PD) formulėje bus nustatoma pagal iki Sutarties kainos perskaičiavimo dienos priimtus Darbus;
		2. Perskaičiavus Sutarties kainą, šalių susitarimu pakeičiamas Veiklų sąrašas (Sutarties 1 priedas) ir Sutarties kainos pakeitimas įtraukiamas į visas naujai išrašomas PVM sąskaitas – faktūras.
	1. Užsakovas numato tiesioginio atsiskaitymo galimybę su Sutartyje nurodytais subrangovais ir medžiagų tiekėjais tokiomis sąlygomis:
		1. Sudarius Sutartį, Rangovas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų ir medžiagų teikėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus Sutarties vykdymo metu, taip pat apie naujus subrangovus ir medžiagų tiekėjus, kuriuos jis ketina pasitelkti vėliau;
		2. Užsakovas ne vėliau kaip per 3 (tris) darbo dienas nuo Sutarties 4.8.1 papunktyje nurodytos informacijos gavimo dienos raštu informuoja subrangovus ir medžiagų tiekėjus apie tiesioginio atsiskaitymo galimybę ir sąlygas;
		3. Rangovo pasitelkiami subrangovai ir medžiagų tiekėjai turi teisę pasinaudoti tiesioginio atsiskaitymo galimybe jeigu Rangovas per 14 (keturiolika) kalendorinių dienų neatsiskaito su subrangovais ir (arba) medžiagų tiekėjais už atliktus pagal Sutartį Užsakovo objekte darbus ar pristatytas prekes, už kuriuos Užsakovas atsiskaito su Rangovu;
		4. Subrangovas ar medžiagų tiekėjas, norėdamas pasinaudoti tiesioginio atsiskaitymo galimybe, raštu pateikia prašymą ar pretenziją Užsakovui, kurioje aiškiai nurodo ir argumentuotai pagrindžia Rangovo neatsiskaitymo faktą, atitinkantį Sutarties 4.8.3 papunkčio sąlygas. Kai susiklosto situacija atitinkanti Sutarties 4.8.3 papunkčio sąlygas ir subrangovas ar medžiagų tiekėjas išreiškia norą pasinaudoti tiesioginio atsiskaitymo galimybe, sudaroma keturšalė sutartis tarp Užsakovo, Statytojo, Rangovo ir šio subrangovo ar medžiagų tiekėjo, kurioje aprašoma tiesioginio atsiskaitymo su subrangovu ar medžiagų tiekėju tvarka, atsižvelgiant į Sutartyje ir subtiekimo sutartyje (sudarytoje tarp Rangovo ir subrangovo ar Rangovo ir medžiagų tiekėjo) nustatytus reikalavimus. Keturšalėje sutartyje atsiskaitymo su subrangovu ar medžiagų tiekėju tvarka bus nustatoma vadovaujantis šioje Sutartyje numatyta atsiskaitymo tvarka;
		5. Rangovas turi teisę prieštarauti nepagrįstiems mokėjimams subrangovui ar medžiagų tiekėjui, pateikdamas Užsakovui ir Statytojui raštiškus įrodymus, kad su subrangovu ar medžiagų tiekėju yra atsiskaityta;
		6. Tiesioginio atsiskaitymo su subrangovais ir medžiagų tiekėjais galimybė nekeičia Rangovo atsakomybės dėl Sutarties įvykdymo.
		7. Tiesioginio atsiskaitymo su subrangovu ar medžiagų tiekėju galimybė nesukuria Užsakovui ir Statytojui prievolės atlyginti subrangovo ar medžiagų tiekėjo nuostolius, patirtus dėl Rangovo veiksmų ar neveikimo.

4.9. Rangovui atliekamo išankstinio mokėjimo (avanso) sąlygos ir tvarka:

4.9.1. Užsakovas, gavęs Rangovo rašytinį prašymą, gali sumokėti ne didesnį nei 30 procentų Sutarties sumos avansą (jo dalį), dėl kurio konkretaus dydžio sprendimą priima Užsakovas, atsižvelgdamas į šiam objektui einamiesiems metams skirtas valstybės biudžeto lėšas;

4.9.2. Rangovui sumokėtas avansas turi būti grąžintas per 6 mėnesius, Užsakovui darant išskaitas nuo kiekvieno tarpinio mokėjimo pagal Rangovo pateiktą avanso išskaitymo grafiką tol, kol išskaitoma visa avanso suma;

4.9.3. Rangovas, norėdamas gauti avansą ar jo dalį, privalo pateikti Užsakovui prašymą ir avanso (banko garantiją arba draudimo bendrovės laidavimo raštą) grąžinimo užtikrinimą, atitinkantį šias sąlygas:

4.9.3.1. avanso grąžinimo užtikrinimas turi būti besąlyginė, neatšaukiama, pirmo pareikalavimo garantija arba laidavimo draudimas, pagal kurį garantas arba draudikas įsipareigoja sumokėti Užsakovui jo reikalaujamą sumą jeigu Užsakovas pateikia mokėjimo reikalavimą ir jame nurodo, kad Rangovas negrąžino sumokėto avanso pagal Sutarties sąlygas, bei sumą, kurios Rangovas negrąžino;

4.9.3.2. mokėjimas gali būti atliekamas tik Rangovui pateikus avansinio mokėjimo užtikrinimą (banko garantiją arba draudimo bendrovės laidavimo raštą) išankstinio mokėjimo sumai;

4.9.3.3. avanso grąžinimo užtikrinimo suma turi būti lygi Rangovo prašomai avanso sumai ir turi būti nurodoma ir išmokama eurais;

4.9.3.4. pagal avanso grąžinimo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui;

4.9.3.5. avanso grąžinimo užtikrinime nurodytas jo galiojimo terminas turi būti ne trumpesnis negu 30 dienų po numatomos viso objekto (paskutiniosios dalies) Darbų perdavimo-priėmimo akto sudarymo dienos;

4.9.3.6. Rangovas privalo užtikrinti, kad avanso grąžinimo užtikrinimas galiotų ir būtų įvykdomas iki tol, kol visa avanso suma bus išskaityta iš mokėtinų sumų už atliktus Darbus arba Rangovas grąžins Užsakovui likusią neišskaitytą avanso sumą;

4.9.3.7. jeigu Rangovas negrąžina Užsakovui avanso likus 30 dienų iki avanso grąžinimo užtikrinimo galiojimo pabaigos, Rangovas privalo pratęsti avanso grąžinimo užtikrinimo galiojimą iki tol, kol bus grąžintas visas avansas, bet ne trumpesniam terminui, negu nurodytasis 4.9.3.5 papunktyje. Rangovas privalo pateikti Užsakovui dokumentą, patvirtinantį avanso grąžinimo užtikrinimo galiojimo termino pratęsimą, ne vėliau negu likus 14 dienų iki avanso grąžinimo užtikrinimo galiojimo pabaigos. Jeigu Užsakovas laiku negauna tokio dokumento, Užsakovas turi teisę pagal avanso grąžinimo užtikrinimą pareikalauti sumokėti visą avanso likutį;

4.9.3.8. avanso grąžinimo užtikrinime turi būti numatytas garanto arba draudiko besąlyginis įsipareigojimas sumokėti Užsakovui negrąžintą avanso sumą, jeigu Rangovas negrąžino Užsakovui viso avanso likus 30 dienų iki avanso grąžinimo užtikrinimo galiojimo termino pabaigos, nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;

4.9.3.9. avanso grąžinimo užtikrinimo suma gali būti mažinama Rangovo grąžintomis (išskaitytomis) avanso sumomis.

4.9.4. Užsakovas privalo sumokėti Rangovui avansą (jo dalį) per 10 darbo dienų po to, kai Rangovas pateikia Užsakovui prašymą sumokėti avansą (jo dalį) ir avanso grąžinimo užtikrinimą, atitinkantį visas 4.9.3 papunktyje nustatytas sąlygas ir laisvos formos avanso išskaitymo grafiką.

4.9.5. Jeigu Darbų perdavimo-priėmimo akto sudarymo arba Sutarties nutraukimo dieną avansas nėra išskaitytas iš Rangovui mokėtinų sumų, tą dieną kyla Rangovo prievolė sumokėti (grąžinti) Užsakovui neišskaitytą avanso likutį.

4.9.6. Prašyti Užsakovo išmokėti avansą ar jo dalį Rangovas gali ir tuo atveju, kai einamųjų metų pabaigoje Rangovas dėl objektyvių priežasčių nespėjo atlikti Darbų, Darbų atlikimo grafike nustatytais terminais, tačiau nebaigtus Darbus gali pabaigti gavęs 4.9 punkte nustatytomis avanso išmokėjimo sąlygomis. Šiuo atveju, prašyme išmokėti avansą ar jo dalį Rangovas privalo nurodyti nebaigtų Darbų apimtį ir pagrįsti realias galimybes juos atlikti bei pateikti atnaujintą Darbų atlikimo grafiką ne ilgesniam nei 4.9.2 papunktyje nurodytas terminas, pagal kurį už atliktus tvarkybos darbus nebus mokama, kol Užsakovui pilnai bus padengta avansu išmokėta suma. Šiuo atveju, Rangovui už darbų neįvykdymą nebus taikomos Sutartyje numatytos netesybos.

1. **Užsakovo teisės ir pareigos**
	1. Užsakovas įsipareigoja:
		1. pateikti Rangovui Darbų vykdymui reikalingus dokumentus ir informaciją, kuriuos pagal įstatymus ir kitus teisės aktus Užsakovas privalo pateikti Rangovui. Jeigu Rangovui reikalingi kiti, Sutartyje nenurodyti dokumentai ir informacija, jis įsipareigoja apie tai nedelsiant raštu įspėti, nurodydamas konkrečiai kokių dokumentų jam reikia ir kokia forma jie turėtų būti pateikti;
		2. dalyvauti Statybvietės priėmimo ir grąžinimo procedūrose, informuoti Rangovą įrašu statybos darbų žurnale, kas vykdys Projekto sprendinių įgyvendinimo priežiūrą (toliau – projekto sprendinių įgyvendinimo priežiūra) ir tvarkybos darbų techninę priežiūrą (toliau – techninė priežiūra);
		3. pranešti Rangovui apie einamiesiems metams numatomas skirti lėšas, kad Rangovas per 14 (keturiolika) kalendorinių dienų galėtų pateikti Užsakovui tvirtinti su objekto Statytoju ir techniniu prižiūrėtoju suderintą einamųjų metų Darbų atlikimo grafiką;
		4. kontroliuoti darbų kokybę, naudojamų statybos produktų bei įrenginių kokybę ir neleisti jų naudoti, jeigu jie neatitinka Projekto, normatyvinių statinio saugos ir paskirties dokumentų reikalavimų, taip pat jei nepateikti statybos produktų kokybę patvirtinantys dokumentai;
		5. užtikrinti, kad atliktų darbų dokumentuose nurodyti darbų kiekiai atitiktų faktinius ir, jei reikia, organizuoti tų kiekių patikrinimą;
		6. nustačius atliktų darbų trūkumus ir (ar) defektus, apie tai pranešti Rangovui ir įpareigoti nedelsiant juos pašalinti, darbų trūkumai ir (ar) defektai įforminami rašytiniais aktais, įrašais statybos darbų žurnale;
		7. priimti iš Rangovo tinkamai atliktus darbus ir juos apmokėti šioje Sutartyje nustatyta tvarka;
		8. dėl objektyvių priežasčių, pratęsti darbų užbaigimo datą Sutarties 2.7 punkte nustatytu terminu;
		9. užtikrinti, kad darbai būtų atliekami pagal objekto statytojo patvirtintą Projektą;
		10. kontroliuoti Projekto įgyvendinimą;
		11. kontroliuoti darbus vykdančių rangovo paskirtų specialistų kvalifikaciją;
		12. kartu su Rangovu nustatyta tvarka organizuoti užbaigtų darbų priėmimą;
		13. organizuoti garantiniu laikotarpiu atsiradusių defektų pašalinimą;
		14. jei Užsakovui atitinkami subjektai pareiškia ieškinį dėl padarytų nuostolių atliekant darbus, Rangovą įtraukti į bylą trečiuoju asmeniu;
		15. nutraukus Sutartį, perduoti objekto Statytojui visus iki Sutarties nutraukimo atliktus darbus, pasirašant perdavimo-priėmimo aktą. Užsakovas ir Statytojas privalo apmokėti Rangovui už atliktus darbus.
	2. Užsakovas turi teisę:
		1. atsisakyti derinti ir tvirtinti Rangovo parengtą Darbų atlikimo grafiką, kuriame darbų apimtys išdėstytos per nepagrįstai ilgą terminą arba nukeliama darbų pradžia;
		2. teikti siūlymus dėl Sutarties objektui skirtų lėšų perskirstymo, jeigu Statytojas nesuderina ir nevizuoja Darbų atlikimo grafiko Sutarties 14.1 punkte nustatytais terminais;
		3. reikalauti pašalinti Darbų trūkumus, nemokėti už netinkamai atliktus Darbus, neleisti toliau vykdyti Darbų, kuriems nustatyti trūkumai, jeigu Rangovas nukrypsta nuo Sutarties sąlygų, Darbų atlikimo grafiko, nesilaiko teisės aktų ar statybos normatyvinių techninių dokumentų reikalavimų ir (ar) Statybos darbų vykdymo protokoluose nurodytų pagrįstų nurodymų ir (ar) netinkamai pildo Darbų vykdymo dokumentaciją;
		4. atsižvelgdamas į vėliau gautą informaciją, Užsakovas turi teisę sumažinti neteisingą darbų kiekį ir jų vertę atliktų darbų akte ar kitame dokumente, patvirtinančiame darbų priėmimą, ir privalo nedelsiant raštu apie tai informuoti Rangovą;
		5. pateikti pastabas dėl darbų vykdymo gali techninės priežiūros vadovas ir projekto sprendinių įgyvendinimo priežiūros vadovas įrašais statybos darbų žurnale;
		6. savo nuožiūra vykdyti kontrolę ir priežiūrą objekte, taip pat kontroliuoti Sutarties vykdymą, ir, aptikus Sutarties vykdymo trūkumus ir (ar) pažeidimus, duoti Rangovui vykdytinus nurodymus. Užsakovas turi teisę nurodyti terminą Rangovui Sutarties vykdymo trūkumams pašalinti;
		7. reikalauti, kad Rangovas savo sąskaita pašalintų atliktų darbų defektus, atsiradusius per garantinį laikotarpį;
		8. įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.
2. **STATYTOJO TEISĖS IR PAREIGOS**
	1. Statytojas įsipareigoja:
		1. perduoti pagal Statybvietės priėmimo – perdavimo aktą (Sutarties 7 priede pateikta forma) statybvietę Rangovui, kurioje turi būti vykdomi Darbai;
		2. užtikrinti Rangovui galimybę patekti į objektą, taip pat sudaryti sąlygas Rangovui įsirengti statybvietę: administracines, buitines, sanitarines patalpas, vietas medžiagų saugojimui/laikymui ir gamybinių atliekų laikinam kaupimui, mechanizmų ir įrangos laikymui, kitas būtinas laikinas patalpas; esant techninėms galimybėms, sudaryti sąlygas Rangovui atlygintinai pasinaudoti Statytojo elektros, vandens ar kitais resursais, reikalingais Darbų atlikimui;
		3. lankytis Rangovui perduotoje statybvietėje ar objekto dalyje iš anksto su Rangovu suderinta tvarka, laikantis saugaus darbo reikalavimų;
		4. Sutartyje nustatytais terminais, suderinti ir vizuoti Rangovo parengtą ir Užsakovo paskirto techninės priežiūros vadovo pavizuotą einamųjų metų Darbų atlikimo grafiką; Statytojo Darbų atlikimo grafiko vizavimas reiškia jo sutikimą su planuojamų vykdyti darbų terminais, Statytojo patvirtinimu, kad objektas darbų vykdymo metu bus perduotas Rangovui; esant poreikiui, Statytojas Darbų atlikimo grafike gali įrašyti pastabą dėl darbų vykdymo laiko, dienos ar sąlygų bei Statytojo kreipimosi į Rangovą tvarkos dėl laikino Darbų sustabdymo, jeigu Statytojui objektas ar jo dalis reikalinga Statytojo veiklai (renginiams) organizuoti;
		5. vizuoti Rangovo pateiktus ir Užsakovo techninio prižiūrėtojo pasirašytus atliktų Darbų aktus ir pagal juos atsiskaityti šioje Sutartyje nustatyta tvarka;
		6. priimti sprendimus visais klausimais, kuriuos pateikia Užsakovas ir/ar Rangovas, bendradarbiauti su Užsakovu ir Rangovu siekiant tinkamo sutarties įgyvendinimo;
		7. jeigu daroma ilgesnė kaip 30 dienų Darbų vykdymo pertrauka, Rangovo prašymu perimti statybvietę ir užtikrinti objekto apsaugą;
		8. Rangovui baigus darbus, priimti iš jo statybvietę pagal Statybvietės, dokumentacijos ir atliktų darbų perdavimo – priėmimo aktą (Sutarties 8 priede pateikta forma) kartu su pateiktomis pastato ar jo dalių eksploatavimo taisyklėmis/instrukcijomis.
	2. Statytojas turi teisę:
		1. Sutarties įgyvendinimo metu, pasitelkdamas turinčius reikiamą kvalifikaciją (nustatyta tvarka atestuotus) specialistus, teikti pastabas dėl atliekamų Darbų kokybės ir turinio tiek, kiek tai neprieštarauja Projekto techninei specifikacijai, šios Sutarties nuostatoms ir Lietuvos Respublikos teisės aktams;
		2. kitas teises, suteikiamas pagal galiojančius Lietuvos Respublikos teisės aktus.
3. **Rangovo teisės ir pareigos**
	1. Rangovas privalo atlikti visus Darbus, kurie yra būtini Sutartyje numatytam rezultatui pasiekti (laiku ir tinkamai atlikti Darbus) už Sutarties 2.1 punkte nurodytą pradinę Sutarties vertę ir tam Rangovas įsipareigoja:
		1. vykdyti ir užbaigti darbus pagal Sutartį, vadovaudamasis Projektu, techninėmis specifikacijomis,  laikydamasis Veiklų sąrašo, Darbų atlikimo grafiko;
		2. ne vėliau kaip per 14 (keturiolika) kalendorinių dienų, po Užsakovo pranešimo apie einamiesiems metams numatomas skirti lėšas, pateikti Užsakovui tvirtinti su objekto Statytoju ir techniniu prižiūrėtoju suderintą einamųjų metų Darbų atlikimo grafiką ir laikytis šiame grafike nurodytų darbų atlikimo terminų;
		3. dalyvaujant Užsakovui, priimti pagal Statybvietės priėmimo – perdavimo aktą (Sutarties 7 priedas) objektą iš Statytojo, nustatytu laiku pradėti ir atlikti sutartus darbus;
		4. prieš pradedant darbus, įrengti objekte su Užsakovu suderintą informacinį stendą ir sutarties vykdymo metu ne vėliau kaip per 5 (penkias) d. d. keisti informaciją į aktualią;
		5. esant poreikiui, savo lėšomis organizuoti Projekto sprendinių detalizavimą darbo brėžiniais ar kitais dokumentais;
		6. gauti leidimą atlikti Projekte numatytiems archeologiniams tyrimams, žemės kasimo darbams ir medžių pjovimui/genėjimui, gatvių/kelių užtvėrimui;
		7. ne vėliau kaip kiekvieno mėnesio 25 dieną, o ketvirčio paskutiniojo mėnesio 20 dieną, pateikti Užsakovui ir Statytojui atliktų darbų aktus, pažymas apie atliktų darbų vertę ir PVM sąskaitas faktūras. PVM sąskaitos faktūros bei avansinės sąskaitos turi būti teikiamos Užsakovui ir Statytojui naudojantis tik informacinės sistemos „E. sąskaita“ priemonėmis. Užsakovui, pareikalavus, pateikti konkrečius darbus ir jų kiekius patvirtinančius apskaičiavimus ir dokumentus;
		8. Užsakovo avansu išmokėtas lėšas naudoti tik Sutarties objektui;
		9. užtikrinti higienos ir saugos darbe reikalavimus objekte, jo priešgaisrinę apsaugą ir aplinkos ekologinę apsaugą:
			1. taikyti aplinkos apsaugos vadybos priemones, tenkinančias šiuos reikalavimus: bet kokių kenksmingų atliekų ir pavojingų medžiagų nuotėkio, galinčio pakenkti aplinkai, prevencija; Statybvietėje susidariusių atliekų kiekio, skleidžiamo triukšmo ir eismo spūsčių mažinimas; efektyvus elektros energijos ir vandens naudojimas; daugkartinių konteinerių, transportuojant ir laikant visas Statybvietėje susidarančias statybines medžiagas į Statybvietę ir iš jos, išskyrus, kai susidarančios atliekos turi būti perdirbamos ar vežamos į mechaninio-biologinio apdorojimo įrenginius (MBA), naudojimas; statybos procesuose susidariusių atliekų pakartotinio naudojimo, perdirbimo ar kitokio naudojimo užtikrinimas;
			2. Darbų metu susidariusios atliekos (mūro, tinko, betono, popieriaus, plastiko, metalo ar kt.) turi būti rūšiuojamos konteineriuose ir perduodamos atliekas tvarkančioms įmonėms. Įrodymui Rangovas kartu su Darbų perdavimo-priėmimo aktais turės pateikti deklaraciją arba kitus lygiaverčius įrodymus, kad susidariusios minėtos atliekos buvo rūšiuojamos ir perduodamos atliekas tvarkančioms įmonėms;
			3. Rangovo naudojamos technikos saugojimo vietoje ir Darbų vykdymo vietoje negali būti tepalų ar kitų kenksmingų skysčių nuotekų. Rangovas turi užtikrinti, kad Darbų vykdymo vietoje pastebėti tepalų ar kitų kenksmingų skysčių nuotėkiai būtų nedelsiant pašalinti. Įrodymui Rangovas kartu su Darbų perdavimo-priėmimo aktais turės pateikti deklaraciją arba kitus lygiaverčius įrodymus, kad tepalai ar kiti kenksmingi skysčiai kartu su užterštu gruntu buvo surinkti ir perduoti atliekas tvarkančioms įmonėms;
			4. vykdydamas Darbus Rangovas privalo tvarkingai laikyti ar sandėliuoti Statybos produktus, įrenginius ir priemones, o nereikalingus ar perteklinius jų kiekius nedelsdamas pašalinti iš statybvietės. Rangovas privalo kasdien valyti statybvietę ir kitas teritorijas, užterštas dėl Darbų vykdymo. Rangovas privalo iš statybvietės pašalinti statybines ir kitokias atliekas, teršalus ir kitokias aplinkai pavojingas medžiagas, kurios gali susidaryti vykdant Darbus, bei tinkamai pildyti tokių atliekų ir medžiagų apskaitos ir sutvarkymo dokumentaciją;
			5. vykdydamas Darbus, Rangovas privalo užtikrinti kitų tvarkomo objekto dalių apsaugą nuo dulkių ir kitų kenksmingų medžiagų poveikio, naudodamas statybvietės ar kitų dalių apsaugos priemones (uždangalus).
		10. darbams atlikti naudoti statybines medžiagas, nurodytas Projekto techninėje specifikacijoje, turinčias atitikties sertifikatus, eksploatacinių savybių deklaracijas ar kokybės pažymėjimus ir juos pateikti Užsakovui pareikalavus;
		11. tinkamai ir laiku, nepažeisdamas Sutarties 8.5 papunktyje nustatyto termino, atsiskaityti su pasitelkiamais subrangovais ir medžiagų tiekėjais;
		12. saugoti atliktus darbus, medžiagas ir įrengimus nuo sugadinimo ir vagystės, nuo meteorologinių sąlygų poveikio iki objekto perdavimo objekto valdytojui (statytojui);
		13. savo lėšomis ištaisyti darbus, kurie dėl rangovo kaltės vertinami kaip darbai su trūkumais arba neatitinkantys Projekto;
		14. laiku pildyti tvarkybos darbų vykdymo dokumentaciją ir statybos darbų žurnalą, kuris visuomet turi būti paruoštas susipažinimui Darbų atlikimo vietoje;
		15. Darbų atlikimo laikotarpiu tinkamai kaupti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti padarytus nuostolius;
		16. objektą, kuriame atliekami Darbai, įstatymų nustatyta tvarka apdrausti civilinės atsakomybės draudimu;
		17. dalyvauti visų atliktų tvarkybos darbų ar jų dalies priėmimo procedūrose. Rangovas,  užbaigęs Darbus, per vieną mėnesį privalo grąžinti statybvietę Statytojui pagal Statybvietės, dokumentacijos ir atliktų darbų perdavimo – priėmimo aktą (Sutarties 8 priede pateikta forma) ir su juo pateikti pastato ar jo dalių eksploatavimo taisykles/instrukcijas bei privalo pateikti Užsakovui visos tvarkybos darbų dokumentacijos (darbų žurnalo, medžiagų sertifikatų, sąvartyno deklaracijų, pažymų, darbo brėžinių, protokolų) elektronines kopijas;
		18. privalo pašalinti per garantinį laikotarpį atsiradusius defektus;
		19. užbaigus Projekte numatytus tvarkybos darbus, nutraukus ar pasibaigus sutarčiai kartu su Statybvietės, dokumentacijos ir atliktų darbų perdavimo – priėmimo aktu pateikti 5 procentų nuo atliktų darbų vertės dydžio garantinio laikotarpio prievolių įvykdymo užtikrinimą (laidavimą arba garantiją) 3 (trijų) metų terminui pagal Sutarties 3 priede pateiktos formos nuostatas. Jeigu Rangovas pateikia draudimo bendrovės išduotą garantinio laikotarpio įsipareigojimų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimo originalą. Abiem atvejais Rangovas kartu su garantinio laikotarpio prievolių įvykdymą užtikrinančiu dokumentu turi pateikti jo apmokėjimą patvirtinantį dokumentą;
		20. užtikrinti, kad šios Sutarties Darbų vykdymas atitiktų paveldo tvarkybą reglamentuojančius norminius teisės aktus bei pagrįstus techninio prižiūrėtojo reikalavimus;
		21. informuoti Užsakovą apie pasitelktus papildomus ar naujus subrangovus;
		22. užtikrinti, kad objekte darbus atliktų ne žemesnės kaip pasiūlyme nurodytos kvalifikacijos specialistai.
	2. Rangovas turi teisę:
		1. suderinęs su objekto Statytoju, įrengti statybvietėje laikinus statinius, konstrukcijas ir įrenginius, sandėliuoti medžiagas, reikalingas Darbams atlikti;
		2. sustabdyti Darbų vykdymą tuo atveju, jei Užsakovas ir (arba) Statytojas be pagrįstų priežasčių daugiau kaip 60 kalendorinių dienų neatsiskaito už Rangovo atliktus Darbus. Rangovas, prieš pasinaudodamas savo teise į Darbų sustabdymą, privalo apie tai raštu informuoti Užsakovą ir Statytoją likus ne mažiau kaip 20 kalendorinių dienų iki Darbų sustabdymo;
	3. Rangovas įsipareigoja Civilinio kodekso nustatyta tvarka atsakyti už statinio griūtį ar per garantinį terminą nustatytus defektus. Sutarties objektui nustatomas garantinis terminas (skaičiuojant nuo visų Rangovo atliktų ar nebaigtų tvarkybos darbų perdavimo statytojui (užsakovui) dienos, negali būti trumpesnis kaip 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų, – 20 metų. Garantinis terminas sustabdomas tam laikui, kurį statinys negalėjo būti naudojamas dėl nustatytų defektų, už kuriuos atsako Rangovas.
4. **ŠALIŲ ATSAKOMYBĖ**
	1. Šalys pareiškia ir patvirtina, kad yra mokios ir nenumatoma jų likviduoti ar reorganizuoti, o Rangovui nėra iškelta nemokumo (bankroto ar restruktūrizavimo) byla (nėra numatoma ją iškelti).
	2. Šalių atsakomybė už Sutarties nevykdymą:
		1. Užsakovas ir (arba) Statytojas, nevykdantys sutartinių įsipareigojimų be pateisinamos priežasties, proporcingai atlygina Rangovui turėtas pagrįstas išlaidas;
		2. Užsakovui ir Statytojui uždelsus apmokėjimą pagal Sutartį, Užsakovas ir Statytojas Rangovo rašytiniu reikalavimu už kiekvieną uždelstą dieną, proporcingai įsipareigojimo finansuoti Sutartį procentine dalimi, moka Rangovui 0,03 (trijų šimtųjų) procento dydžio delspinigius, skaičiuojamus nuo laiku nesumokėtos sumos;
		3. Rangovas, vėluojantis atlikti Darbus šioje Sutartyje nustatytais terminais, Užsakovo ir/ar Statytojo rašytiniu reikalavimu moka 0,03 (trijų šimtųjų) procento dydžio delspinigius Užsakovui ir Statytojui už kiekvieną pavėluotą dieną nuo visos Sutartyje nurodytos Sutarties kainos be PVM. Šie delspinigiai yra išskaitomi iš Rangovui mokėtinų piniginių lėšų;
		4. jeigu Rangovas, per Užsakovo nustatytą pagrįstą laikotarpį nepašalina defektų, nustatytų per garantinį laiką, jis atlygina Užsakovui ir Statytojui išlaidas, susijusias su defektų šalinimu, taip pat sumoka 5 (penkių) procentų baudą nuo defektų šalinimo darbų kainos;
		5. jeigu Rangovas Darbų atlikimo vietoje negali pateikti susipažinimui statybos darbų žurnalo, Užsakovo rašytiniu reikalavimu jis moka Užsakovui 100,00 Eur dydžio baudą. Jeigu statybos darbų žurnalas prarandamas, Rangovas, Užsakovo rašytiniu reikalavimu, moka Užsakovui 1000,00 Eur dydžio baudą ir privalo atstatyti prarastus duomenis, užpildydamas naują statybos darbų žurnalą. Šios baudos yra išskaitomos iš Rangovui mokėtinų piniginių lėšų;
		6. Rangovui neatlyginama už nenumatytus Sutartyje darbus, kuriuos jis atliko objekto valdytojo (statytojo) ir techninės priežiūros vadovo ar projekto sprendinių įgyvendinimo priežiūros vadovo reikalavimu, nesuderinus jų nustatyta tvarka su Užsakovu;
		7. Rangovas iki tvarkybos darbų priėmimo akto pasirašymo termino materialiai atsako už sumokėtas sumas, atliktus darbus ir medžiagas bei įrenginius;
		8. Užsakovas, Statytojas ir Rangovas neatsako, kad laiku nevykdomi sutartiniai įsipareigojimai ir už šį laiką nemokamos baudos bei delspinigiai, jei
			1. Šalys negali vykdyti Sutarties dėl priežasčių (force majeure), nepriklausančių nuo Sutartį pasirašiusiųjų Šalių;
			2. Užsakovas ir/ar Statytojas negauna finansavimo Sutarčiai vykdyti dėl nuo jų nepriklausančių priežasčių.
	3. Rangovui per 14 (keturiolika) kalendorinių dienų nuo Sutarties įsigaliojimo dienos neparengus Darbų atlikimo grafiko ar nepradedant vykdyti Darbų pagal grafiką daugiau nei 30 (trisdešimt) dienų, taip pat nuo Užsakovo pranešimo Rangovui apie einamiesiems metams skirtas lėšas ir per nurodytą terminą nepateikus su objekto Statytoju ir Užsakovo techniniu prižiūrėtoju suderinto Darbų atlikimo grafiko (Sutarties 5.1.3 p.), Rangovui taikoma 1 000,00 Eur dydžio bauda, kurią Rangovas turi sumokėti Užsakovui per 30 kalendorinių dienų. Ši bauda yra išskaitoma iš Rangovui mokėtinų piniginių lėšų.
	4. Rangovui vėluojant vykdyti darbus pagal Darbų atlikimo grafike patvirtintus terminus be pateisinamos priežasties, nurodytos Sutarties 2.6 punkte, virš 60 kalendorinių dienų, kai vėluojančių ar neatliktų Darbų vertė viršija 10 ar daugiau procentų nuo Darbų atlikimo grafike Rangovo įsipareigotų atlikti Darbų vertės, Užsakovui pareikalavus raštu, Rangovas moka Užsakovui 5 procentų baudą nuo tais metais Darbams pagal Sutartį skirtos sumos. Ši bauda yra išskaitoma iš Rangovui mokėtinų piniginių lėšų.
	5. Jei Rangovas per 14 kalendorinių dienų neatsiskaito su subrangovais ar medžiagų tiekėjais už atliktus pagal Sutartį Užsakovo objekte darbus ar pateiktas medžiagas, už kuriuos Užsakovas ir Statytojas atsiskaito su Rangovu, Užsakovas ir Statytojas stabdo Rangovo finansavimą iki kol Rangovas nepateiks įrodymų, kad su subrangovais ar medžiagų tiekėjais yra visiškai atsiskaityta. Lėšų skirtų atsiskaitymui su subrangovais suma sulaikoma, išskaičiuojant ją iš likusių Rangovo finansavimo mokėtinų piniginių lėšų. Subrangovai ir medžiagų tiekėjai turi teisę pateikti raštu pretenziją dėl Rangovo neatsiskaitymo per 14 kalendorinių dienų nuo dienos, kurią su Rangovu buvo atsiskaityta šioje Sutartyje nustatyta tvarka.
	6. Jeigu Rangovas neatsiskaito su subrangovais ar medžiagų tiekėjais, kaip nurodyta Sutarties 8.5 punkte, Rangovas, Užsakovui ar Statytojui pareikalavus raštu, moka Užsakovui ir Statytojui 10 procentų nuo nesumokėtos sumos dydžio baudą, kurią Rangovas turi sumokėti Užsakovui ir Statytojui per 30 kalendorinių dienų. Užsakovas ir Statytojas įsipareigoja nereikalauti šiame papunktyje nurodytos baudos, jeigu Rangovas sutinka pasirašyti sutartį (is) dėl tiesioginio atsiskaitymo, kaip tai nurodyta Sutarties 4.8.4 papunktyje, ir padengia įsiskolinimus subrangovams arba medžiagų tiekėjams už Užsakovo ir Statytojo apmokėtus Darbus.
	7. Jei Rangovas per 20 kalendorinių dienų nuo Darbų atlikimo grafike nustatytos darbų pradžios be pateisinamos priežasties nepradeda vykdyti Darbų ir, gavęs Užsakovo rašytinę pretenziją dėl Darbų pradžios vėlavimo, per šioje pretenzijoje nurodytą protingą terminą nepateikia motyvuoto paaiškinimo priežastims, aprašytoms Sutarties 2.6 punkte, pagrįsti bei įsipareigojimo pradėti Darbus sutartu terminu, ir (ar) nepradeda vykdyti Darbų, Užsakovas įgyja teisę pasinaudoti Sutarties įvykdymo užtikrinimu.
	8. Jeigu Rangovas neperduoda visos dokumentacijos taip, kaip tai nurodyta Sutarties 12.11.2 papunktyje arba neužtikrina 7.1.22 papunktyje nurodyto įsipareigojimo,Rangovas per 30 kalendorinių dienų turi sumokėti Užsakovui 1 proc. nuo Sutarties vertės, neskaičiuojant PVM, dydžio baudą. Sumokėjus baudą Rangovas neatleidžiamas nuo prievolės pateikti aukščiau įvardintą dokumentaciją.
	9. Užsakovui nustačius, kad Rangovas padarė esminius Sutarties sąlygų pažeidimus, nurodytus Sutarties 12.4.1-12.4.8 papunkčiuose, Užsakovas turi teisę pasinaudoti Sutarties įvykdymo užtikinimu, prilyginamu baudai, bei reikalauti nuostolių, jeigu jų nepadengia Sutarties įvykdymo užtikrinimas, atlyginimo.
	10. Jeigu Rangovas nesilaiko 7.1.9 papunktyje nurodytų įsipareigojimų ar jų nepašalina per 10 dienų nuo Užsakovo raštu jam išsiųsto įspėjimo gavimo dienos, Užsakovas gali skirti Rangovui nuo 100 Eur, o už pasikartojančius pažeidimus dvigubinant pirminę baudos sumą už kiekvieną paskesnį pažeidimą, iki 1000 Eur dydžio už kiekvieną atskirą atvejį ir pažeidimą baudą, kurią Rangovas turi sumokėti Užsakovui per 30 kalendorinių dienų nuo Užsakovo raštu išsiųsto reikalavimo Rangovui sumokėti baudą gavimo dienos. Rangovui nustatytu terminu nesumokėjus baudos, Užsakovas turi teise pasinaudoti Sutarties 11.1 punkte nurodytu Sutarties įvykdymo užtikrinimu.
5. **PAKEITIMAI. KIEKIO (APIMTIES) KEITIMO SĄLYGOS**
	1. Sutarties pakeitimai atliekami vadovaujantis šios Sutarties nuostatomis, Lietuvos Respublikos viešųjų pirkimų įstatymo 89 straipsniu ir Viešųjų pirkimų tarnybos direktoriaus 2019 m. sausio 24 d. įsakymu Nr. 1S-13 patvirtinta Kainodaros taisyklių nustatymo metodika (toliau – Metodika).
	2. Užsakovas ir Statytojas už visą Pirkimo dokumentuose ir Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir Pirkimo dokumentuose bei Sutartyje Užsakovo nurodytų darbų kiekis (skaičiuojant pinigine verte) nesiskiria daugiau kaip 10 procentų, skaičiuojant nuo pradinės Sutarties vertės*.* Jeigu dėl ne nuo Sutarties Šalių priklausančių aplinkybių reikia atsisakyti ir (ar) įsigyti daugiau kaip 10 procentų, skaičiuojant nuo pradinės Sutarties vertės, Sutartyje nurodytų Darbų apimties (vertės), Darbai, viršijantys 10 procentų vertės ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas šioje Sutartyje ir (ar) Lietuvos Respublikos viešųjų pirkimų įstatymo 89 straipsnyje.
	3. Užsakovas, apskaičiuodamas atsisakomų arba įsigyjamų papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
		1. pritaikant Rangovo pasiūlyme nurodytus darbų įkainius;
		2. jei įmanoma, išskaičiuojant kainos dalį iš Sutartyje numatyto įkainio;
		3. pritaikant Sutarties pasirašymo metu Rangovo pateiktose lokalinėse sąmatose numatytus panašių darbų įkainius. Panašius darbus turi pagrįsti ir nustatyti Užsakovas;
		4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų sąnaudas) bei netiesiogines (pridėtines, statybvietės ir pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
	4. Darbų kiekio (apimties) pakeitimai gali būti atliekami Šalims pasirašant susitarimą dėl Sutarties pakeitimo šiais atvejais:
		1. kai Projekto techninėje specifikacijoje nurodyti Darbai dėl atliktų Projekto korekcijų tampa nebereikalingi;
		2. kai Projekto techninėje specifikacijoje numatytų sprendinių neįmanoma įgyvendinti dėl nustatytų joje klaidų;
		3. kai nėra skiriamas pakankamas finansavimas Darbams apmokėti;
		4. kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;
		5. kai atsiranda būtinybė dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės ir pateikti sprendiniai tampa nereikalingi;
		6. dėl statybos normatyvinių dokumentų ar kitų teisės aktų reikalavimų pasikeitimo po statybą leidžiančių dokumentų, kurių pagrindu vykdomi Darbai, išdavimo, jei dėl tokio pakeitimo nebuvo pakeistas Sutarties pobūdis ir būtina pasikeitusių teisės aktų reikalavimus įgyvendinti Sutarties vykdymo metu;
		7. dėl pagrįstų trečiųjų asmenų reikalavimų dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);
		8. nenumatytas fizines sąlygas, t. y. dėl išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų);
		9. kitais Lietuvos Respublikos viešųjų pirkimų įstatymo 89 straipsnyje numatytais atvejais.
	5. Pakeitimų įforminimo tvarka:
		1. jei kiekio (apimties) (dėl kurio pradinės Sutarties vertė keičiasi daugiau nei 10 procentų) keitimo būtinybė atsirado dėl nenumatytų aplinkybių, kurių nebuvo galima numatyti iki Sutarties pasirašymo, racionaliai naudojant Darbų vykdymui skirtas lėšas, būtina (tikslinga**) atsisakyti atskiro darbo, ar būtina (tikslinga) mažinti Darbų apimtis**, Rangovas raštu pateikia Užsakovui derinimui motyvuotą prašymą. Su objekto valdytoju (statytoju) motyvuotą prašymą derina Užsakovas. Kartu su prašymu pateikiami atsisakomų (mažinamų) darbų aplinkybes pagrindžiantys dokumentai (išrašasiš statybos darbų žurnalo su projekto sprendinių įgyvendinimo priežiūros vadovo ir techninės priežiūros vadovo įrašais, nevykdytinų Darbų lokalinė sąmata, kurioje nurodo nevykdytinų Darbų kainas, apskaičiuotas pagal Rangovo iki Sutarties pasirašymo Užsakovui pateiktose lokalinėse sąmatose esančius įkainius, nevykdytinų Darbų kiekių žiniaraštį, pasirašytą projekto vadovo, darbo brėžinius, fotofiksaciją, gamybinio pasitarimo protokolą su tvarkybos darbų proceso dalyviu priimtu sprendimu dėl nevykdytinų darbų būtinumo). Užsakovo sudaryta komisija, išnagrinėjusi dokumentus priima sprendimą;
		2. jei dėl nenumatytų, nuo Šalių nepriklausančių aplinkybių, racionaliai naudojant Darbų vykdymui skirtas lėšas, Sutartyje numatytą atskirą darbą (ar jo dalį, t. y. Projekte nurodytos medžiagos (įrenginiai) rinkoje nebegaminamos (nebetiekiamos) ar pan., dėl kurio pradinės Sutarties vertė keičiasi daugiau nei 10 procentų) būtina **keisti kitu darbu**, Rangovas raštu pateikia Užsakovui derinimui motyvuotą, sąlygojantį būtinybę atlikti Darbų pakeitimus prašymą. Su objekto valdytoju (statytoju) motyvuotą prašymą derina Užsakovas. Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal Rangovo iki Sutarties pasirašymo Užsakovui pateiktose lokalinėse sąmatose esančius įkainius, bei siūlymą dėl keistinų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal Sutarties 9.3 punkte nurodytus Darbų kainų nustatymo būdus, išrašą iš statybos darbų žurnalo su projekto sprendinių įgyvendinimo priežiūros vadovo ir techninės priežiūros vadovo įrašais, papildomų ir nevykdytinų darbų kiekių žiniaraščius, pasirašytus projekto vadovo, darbo brėžinius, fotofiksaciją, gamybinio pasitarimo protokolą su tvarkybos darbų proceso dalyvių priimtu sprendimu dėl keičiamų darbų būtinumo ir, Užsakovo sudarytai komisijai įvertinus Rangovo prašymą, gali būti koreguojama pradinės Sutarties vertė (jei reikia). Jei taikant kiekio (apimties) keitimą Darbai keičiami kitais Darbais, tokie Darbų pakeitimai neturi pabloginti Sutarties rezultato;
		3. jei dėl nenumatytų aplinkybių, kurių negalima buvo numatyti iki Sutarties pasirašymo, racionaliai naudojant Darbų vykdymui skirtas lėšas, būtina (tikslinga) **atlikti papildomus** Darbus, tiesiogiai susijusius su Sutartyje numatytais Darbais ir būtinus Sutarčiai įvykdyti (užbaigti), tokių Darbų būtinumas pagrindžiamas Rangovo pateiktais dokumentais (išrašą iš statybos darbų žurnalo su projekto sprendinių įgyvendinimo priežiūros vadovo ir techninės priežiūros vadovo įrašais, papildomų darbų kiekių žiniaraštį, pasirašytą projekto vadovo, darbo brėžinius, fotofiksaciją, gamybinio pasitarimo protokolą su tvarkybos darbų proceso dalyvių priimtu sprendimu dėl papildomų darbų būtinumo ir kt.). Užsakovo sudaryta komisija, išnagrinėjusi dokumentus gali patvirtinti papildomų Darbų sąmatą. Papildomais Darbais laikomi Darbai, kurie nebuvo numatyti Pirkimo dokumentuose ir Sutartyje ir (ar) pirkimo dokumentuose ir Sutartyje nurodytos darbų apimtys, jeigu jos viršija 10 procentų pradinės Sutarties vertės. Rangovas pateikia papildomų darbų lokalinę sąmatą, kurioje nurodo papildomų darbų kainas, apskaičiuotas pagal Sutarties 9.3 punkte nurodytus Darbų kainų nustatymo būdus, ir, Užsakovo sudarytai komisijai pritarus Rangovo prašymui, gali būti koreguojama pradinės Sutarties vertė.
	6. Rangovas, Darbų vykdymo metu sužinojęs apie Projekto ir (ar) Projekto techninės specifikacijos klaidą arba techninį trūkumą, apie tai privalo ne vėliau kaip per 5 (penkias) kalendorines dienas raštu pranešti Užsakovui ir techniniam prižiūrėtojui. Užsakovas, gavęs tokį Rangovo pranešimą, privalo Rangovui pateikti trūkstamą informaciją, tinkamus paaiškinimus bei (jeigu reikia) įforminti pakeitimą.
	7. Pakeitimas įforminamas raštišku susitarimu. Toks susitarimas turi būti patvirtintas ir pasirašytas Šalių ir laikomas sudėtine Sutarties dalimi.
6. **SUBRANGOVAI. SUBRANGOVŲ IR SPECIALISTŲ KEITIMO TVARKA**
	1. Sutarčiai vykdyti pasitelkiami šie subrangovai: *„nėra“.* *Jei Rangovo pasiūlyme nėra nurodyta subrangovų, Sutarties 10.2 – 10.5 p. netaikomi.]*. Rangovas įsipareigoja ne vėliau negu Sutartis pradedama vykdyti, Užsakovui pranešti tuo metu žinomų subrangovų pavadinimus, kontaktinius duomenis ir jų atstovus.
	2. Sutarties galiojimo metu subrangovams tenkančių darbų apimčių keitimas tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju, kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
	3. Jei Sutartyje keičiami subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama Pirkimo dokumentuose.
	4. Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų.
	5. Pakeitus Sutartimi subrangovams tenkančių Darbų apimtis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
	6. Sutarties įgyvendinimo metu Užsakovo reikalavimu gali būti keičiami specialistai, Rangovo pasitelkti Sutarčiai vykdyti:
		1. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka konkurso sąlygose tos srities specialistui taikytus kvalifikacinius reikalavimus.
7. **SUTARTIES ĮVYKDYMO UŽTIKRINIMAS IR DRAUDIMAS**
	1. Rangovas per 10 (dešimt) darbo dienų nuo Sutarties pasirašymo dienos privalo Užsakovui pateikti **ne mažesnės kaip 5 procentų** nuo pradinės Sutarties vertės dydžio banko arba draudimo bendrovės išduotą Sutarties įvykdymo užtikrinimą patvirtinantį dokumentą pagal Sutarties 3 priede pateiktos formos turinį. Šis Rangovo pateiktas Sutarties įvykdymo užtikrinimą patvirtinantis dokumentas turi galioti ne trumpiau kaip **iki 2025 m. lapkričio 25 d.** Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas. Sutarties įvykdymas turi būti užtikrinamas nenutrūkstamai. Jeigu vykdant Sutartį jos kaina tampa didesnė negu pradinės Sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu šiame punkte nurodytas procentinis dydis nuo Sutarties vertės, ir pateikti tą patvirtinančius dokumentus Užsakovui per 10 darbo dienų nuo Susitarimo, pagal kurį padidėja Sutarties kaina, sudarymo dienos.
	2. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą darbų Pirkimo dokumentuose nustatytomis sąlygomis. Kiekvienu atveju Užsakovui nustačius, kad Rangovas neįvykdė ar netinkamai įvykdė bet kurį įsipareigojimą pagal šią Sutartį, Užsakovas turi teisę pasinaudoti Sutarties įvykdymo užtikrinimu.
	3. Sutarties įvykdymo užtikrinimo dokumente nurodytos sumos sumokėjimas nesiejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti visa apimtimi.
	4. Jei Rangovas per Sutarties 11.1 punkte nurodytą laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį.
	5. Rangovas privalo patvirtinus tvarkybos darbų priėmimo aktą arba nutraukus/pasibaigus sutarčiai kartu su darbų perdavimo – priėmimo aktu pateikti 5 (penkių) procentų nuo atliktų darbų vertės dydžio garantinio laikotarpio prievolių įvykdymo užtikrinimą (laidavimą arba garantiją). Šis Rangovo pateiktas garantinio laikotarpio įsipareigojimų įvykdymo užtikrinimo garantinis arba laidavimo draudimo raštas turi galioti ne trumpiau kaip 3 (trejus) metus. Jeigu Rangovas pateikia draudimo bendrovės išduotą garantinio laikotarpio įsipareigojimų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimo originalą bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta.
	6. Rangovas per visą draudimo sutarčių apsaugos galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą. Veiklos vykdymas be draudimo sutarties laikomas veiklos vykdymu neturint teisės verstis šia veikla.
8. **SUTARTIES GALIOJIMAS IR NUTRAUKIMAS**
	1. Sutartis įsigalioja ją pasirašius abiejų Šalių įgaliotiems atstovams ir Rangovui pateikus Užsakovo reikalaujamą Sutarties įvykdymo užtikrinimą. Sutartis galioja iki 2.6 punkte nurodyto termino arba iki visiško Sutartyje numatytų įsipareigojimų įvykdymo (jeigu Sutarties įvykdymo terminas buvo pratęstas), arba iki Sutarties nutraukimo dienos. Bendra Sutarties trukmė negali būti ilgesnė kaip iki 2.6 punkte nurodyto termino.
	2. Nutraukus Sutartį ar jai pasibaigus, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad ši Sutartis būtų visiškai įvykdyta.
	3. Sutartis gali būti nutraukiama Šalių rašytiniu susitarimu.
	4. Sutartis gali būti nutraukta Užsakovo ir Statytojo vienašališkai nesikreipiant į teismą ir įspėjus Rangovą prieš 20 darbo dienų, esant esminių Sutarties sąlygų pažeidimui, jeigu Užsakovui nustačius protingą terminą, Rangovas per pretenzijoje nustatytą jam terminą nepašalina trūkumų ar nepateikia motyvuotų paaiškinimų dėl tinkamo Darbų vykdymo:
		1. Rangovas nevykdo arba netinkamai vykdo, kuriuos nors įsipareigojimus pagal Sutartį;
		2. Rangovas nesuderina Darbų atlikimo grafiko su Užsakovu per 14 kalendorinių dienų po Sutarties įsigaliojimo arba po Užsakovo pranešimo apie einamaisiais metais skirtas lėšas, kai objektas finansuojamas ilgiau nei vienerius metus, kai jam buvo pritaikytos Sutarties 8.3 punkte nurodytos netesybos;
		3. Rangovas, nepaisydamas Užsakovo raginimo, ilgiau nei 30 kalendorinių dienų vėluoja atlikti Darbų atlikimo grafike nustatytus Darbus arba nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Darbų atlikimo grafike nustatytus terminus, tampa aišku, kad juos baigti iki Darbų atlikimo termino pabaigos neįmanoma ir Rangovas nepateikia motyvuotų paaiškinimų dėl Darbų vykdymo termino;
		4. Rangovas (bent vienas iš jungtinės veiklos pagrindu veikiančių ūkio subjektų, jeigu Rangovas yra sudarytas iš kelių ūkio subjektų) bankrutuoja, yra likviduojamas arba restruktūrizuojamas, kai sustabdo ūkinę veiklą;
		5. Rangovas Sutarties vykdymo laikotarpiu neatsiskaito su subrangovu (ais) arba medžiagų tiekėju (ais) ir vengia pasirašyti sutartį (is) dėl tiesioginio atsiskaitymo, kaip tai nurodyta Sutarties 4.8.4 papunktyje;
		6. Rangovas Sutarties vykdymo laikotarpiu du ar daugiau kartų neatsiskaito su subrangovais arba medžiagų tiekėjais, kaip tai nurodyta Sutarties 8.5 punkte;
		7. Rangovas laiku nesumoka baudos, kaip tai nurodyta Sutarties 8.3 ir 8.6 punktuose;
		8. Rangovas per Užsakovo nustatytą terminą nepratęsia Sutarties įvykdymo užtikrinimo galiojimo, kaip to reikalaujama Sutarties 11.1 punkte.
	5. Visais Sutarties 12.4 punkte nurodytais atvejais (išskyrus 12.4.4 papunktį), nutraukus sutartį dėl Rangovo kaltės, Užsakovas inicijuoja Rangovo įtraukimą į nepatikimų tiekėjų sąrašą.
	6. Užsakovas ir Statytojas taip pat gali Lietuvos Respublikos viešųjų pirkimų įstatymo nurodytais atvejais ir tvarka vienašališkai nutraukti Sutartį apie tai įspėjus Rangovą raštu prieš 20 darbo dienų, jeigu:
		1. Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį (šiuo atveju nutraukiama tik papildoma sutartis, kuria buvo pakeista ši Sutartis);
		2. paaiškėjo, kad Rangovas, su kuriuo sudaryta Sutartis, turėjo būti pašalintas iš Konkurso procedūros pagal Lietuvos Respublikos viešųjų pirkimų įstatymo 46 straipsnio 1 dalį;
		3. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
	7. Užsakovui ir Statytojui dėl Rangovo kaltės nutraukus Sutartį, Rangovas per 14 kalendorinių dienų turi atlyginti visus Užsakovo ir Statytojo patirtus nuostolius, kuriuos lėmė Rangovo įsipareigojimų nevykdymas, ir kurių nepadengia sutarties įvykdymo užtikrinimas.
	8. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 kalendorinių dienų apie tai raštu pranešdamas Rangovui. Užsakovui nutraukus sutartį ne dėl Rangovo kaltės, Rangovui atlyginami tik tiesioginiai nuostoliai.
	9. Sutartis gali būti nutraukta Rangovo vienašališkai nesikreipiant į teismą ir įspėjus Užsakovą ir Statytoją prieš 20 darbo dienų, esant esminiam Sutarties sąlygų pažeidimui bei toliau nurodomais atvejais:
		1. Sutartyje nustatyta tvarka, nesant pagrįstų aplinkybių, negauna apmokėjimo ne mažiau 2 (du) kartus iš eilės;
		2. Bendras Darbų vykdymo sustabdymas trunka ilgiau nei 12 mėn.
	10. Jei Sutartis nutraukiama anksčiau laiko, Rangovui tik iš dalies įvykdžius sutartinius įsipareigojimus, Užsakovas ir Rangovas įsipareigoja sudaryti atliktų Darbų perdavimo-priėmimo aktą pagal Sutarties nutraukimo dienai atliktus Darbus. Šiame punkte nurodytus Darbus Užsakovas priima tik jeigu jie aiškiai yra nurodyti (įvardinti) Sutartyje ir jos prieduose ir šių Darbų kaina yra nurodyta Sutartyje ar jos prieduose.
	11. Sutarties nutraukimo atveju pagal bet kurį Sutarties sąlygų punktą, Rangovas per 20 darbo dienų nuo pranešimo dėl Sutarties nutraukimo gavimo dienos privalo:
		1. nutraukti visą tolesnį Darbų vykdymą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos reikalavimų;
		2. perduoti Užsakovui arba Statytojui Sutartyje numatytą įrangą (jei taikoma) ir medžiagas, už kurias jau sumokėta taip pat visą Sutarties 7.1.15 papunktyje nurodytą dokumentaciją;
		3. pašalinti visus Rangovo įrengimus ir kitus daiktus, šiukšles iš statybos objekto ir perduoti tvarkingą statybvietę.
	12. Užsakovo ir Statytojo, naudai priskaičiuotos Rangovo netesybos gali būti išskaičiuojamos iš Užsakovo ir Statytojo Rangovui mokėtinų lėšų ir (ar) Sutarties įvykdymo užtikrinimo, ir (ar) išreikalaujamos kitokiu būdu.
	13. Sutartis gali būti nutraukta ir kitais Lietuvos Respublikos civiliniame kodekse nustatytais atvejais.
	14. Jei Rangovui gresia nemokumo (bankroto ar restruktūrizavimo) byla arba gresia reorganizavimas ar likvidavimas ir Rangovas dėl minėtų aplinkybių tampa nepajėgiu vykdyti Sutartį, Rangovas turi teisę raštu kreiptis į Užsakovą ir pasiūlyti naują rangovą, atitinkantį Pirkimo dokumentuose nustatytus kvalifikacinius reikalavimus, kuris perimtų Rangovo teises ir pareigas Lietuvos Respublikos viešųjų pirkimų įstatymo 89 straipsnio 1 dalies 4 punkto b) papunkčio nustatyta tvarka. Jeigu Užsakovas pritaria Rangovo pakeitimui nauju rangovu, tarp Sutarties Šalių ir naujo rangovo yra pasirašomas papildomas susitarimas, kuriuo Rangovas perduoda savo teises ir pareigas naujam rangovui. Jeigu Rangovo pakeitimas, šiame papunktyje nurodytu atveju, nauju rangovu vyksta Rangovo iniciatyva, Užsakovas įsipareigoja nesinaudoti Sutarties įvykdymo užtikrinimu Sutarties 8.9 punkte ir 12.4.4 papunktyje nustatytu pagrindu.
9. **ASMENS DUOMENŲ APSAUGA**
	1. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
	2. Šalių atstovų, darbuotojų ar kitų fizinių asmenų, pasitelktų Sutarčiai vykdyti, duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
	3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
	4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
	5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
	6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
	7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
	8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
10. **KITOS SUTARTIES SĄLYGOS**
	1. Rangovas per 14 (keturiolika) kalendorinių dienų nuo šios Sutarties įsigaliojimo dienos turi pateikti Užsakovui tvirtinti su Statytoju ir techniniu prižiūrėtoju suderintą Darbų atlikimo grafiką, kuriame pateikiama informacija apie Sutarties vykdymą pagal veiklų sąrašą bei pateikti Užsakovui derinimui atestuotų specialistų, vykdysiančių šią Sutartį, sąrašą. Kartu su Darbų atlikimo grafiku Rangovas turi pateikti Užsakovui savo pasiūlymo popierinę versiją su detaliais sąmatiniais skaičiavimais, kurių lokalinės sąmatos, parengtos pagal SPSC įregistruotus įkainius, turi atitikti veiklų sąrašo darbų grupes (etapus).
	2. Šalys susitaria, kad kiekvienas ginčas, nesutarimas ar reikalavimas, kylantis iš Sutarties turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) kalendorinių dienų nuo vienos iš Šalių raštu pareikšto reikalavimo dienos, Šalys susitaria spręsti juos Lietuvos Respublikos įstatymų nustatyta tvarka.
	3. Vykdydamos šią Sutartį, Šalys vadovaujasi Lietuvos Respublikos teisės aktais ir šios Sutarties sąlygomis su priedais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
	4. Nenugalimos jėgos aplinkybės. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
	5. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
	6. Šalis, kuri dėl nenugalimos jėgos (force majeure) negali vykdyti prisiimtų įsipareigojimų privalo nedelsdama, bet ne vėliau kaip per 5 (penkias) darbo dienas apie tai informuoti raštu kitas Šalis. Jei šio pranešimo kita Šalis negauna per protingą laiką po to, kai sutarties neįvykdžiusi Šalis sužinojo ar turėjo sužinoti apie tą aplinkybę, ta pastaroji Šalis privalo atlyginti dėl pranešimo negavimo atsiradusius nuostolius.
	7. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
	8. Pagrindinis Sutarties tekstas surašytas 3 (trimis) egzemplioriais, kurių kiekvienas pasirašytas Šalių atstovų ir turi vienodą juridinę galią.
	9. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu ar elektroniniu paštu. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
	10. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai nedelsiant, bet ne vėliau, kaip per 3 (tris) darbo dienas. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
	11. Sutartis nustoja galioti, kai Rangovas pagal Sutartį įvykdo joje numatytus savo įsipareigojimus, jeigu jie yra tinkamai įvykdyti ir pilnai apmokėti, jei Sutartis nutraukiama joje nustatyta tvarka, jeigu Šalys susitaria ją nutraukti, taip pat esant atitinkamam teismo sprendimui ar įstatymų nustatytais atvejais.
	12. Paskirti atsakingi asmenys:
		1. už šios Sutarties ir jos pakeitimų paskelbimą – Statybos sutarčių administravimo skyriaus viešųjų pirkimų specialistas Justas Šiaulys, tel. (+370 656) 54984, justas.siaulys@kulturosic.lt.
		2. už šios Sutarties vykdymą – Techninės priežiūros tarnybos techninės priežiūros projekto vadovas Vitalis Urba, (+370 612) 79505, vitalis.urba@kulturosic.lt;
		3. Statytojo atstovas - Kęstutis Žemaitis, tel. +370 670 12009, el. p. kestutis@statybu-sprendimai.lt.
	13. Sutarties priedai:
		1. 1 priedas „Veiklų sąrašas“;
		2. 2 priedas „Darbų atlikimo grafikas“;
		3. 3 priedas „Pirkimo sutarties įvykdymo garantijos forma/ Pirkimo sutarties įvykdymo laidavimo rašto forma“;
		4. 4 priedas „Atliktų darbų akto forma“;
		5. 5 priedas „Pažymos apie atliktų darbų ir išlaidų vertę forma“;
		6. 6 priedas „Specialistų, kurių atestatai pateikiam pasirašius rangos sutartį, sąrašas“;
		7. 7 priedas „Statybvietės priėmimo – perdavimo aktas“ (pradedant darbus);
		8. 8 priedas „Statybvietės, dokumentacijos ir atliktų darbų perdavimo – priėmimo aktas“ (užbaigus darbus).
11. **SUTARTIES ŠALIŲ ADRESAI IR REKVIZITAI**

|  |  |
| --- | --- |
|  |  |

15.1. Užsakovas: Kultūros infrastruktūros centras, Šnipiškių g. 3, 09309 Vilnius, tel. (+370 5) 272 4095, kic@kulturosic.lt, įstaigos kodas 110051791, ne PVM mokėtojas, a. s. LT69 4040 0636 1000 0273, Lietuvos Respublikos finansų ministerija.

15.2. Statytojas: VšĮ Kauno arkivyskupijos Ekonomo tarnyba, Rotušės a. 14, 44279 Kaunas, tel. +370 687 31 617,  ekonomotarnyba@kaunoarkivyskupija.lt, įstaigos kodas 234935550, PVM mokėtojo kodas LT349355515, a. s. LT44 4010 0425 0011 6972, Luminor Bank AB.

15.3. Rangovas: UAB „Resteksa“, Vandžiogalos pl. 84, 47480 Kaunas, tel. +370 618 60640, el. p. jonas@resteksa.lt, įmonės kodas 135493162, PVM kodas LT354931610, a. s. LT11 7044 0600 0328 8394, AB SEB bankas.

Kultūros infrastruktūros centro direktorius Šarūnas Šoblinskas

VšĮ Kauno arkivyskupijos Ekonomo tarnybos vadovas Kęstutis Patašius

UAB „Resteksa“ direktorius Jonas Slušnis

 Sutarties 1 priedas „Veiklų sąrašas“

|  |  |  |
| --- | --- | --- |
| Eil. Nr. | Darbų gupių (etapų) pavadinimai | ***Kaina be PVM\**** |
| **1.** |  |  |
| 1.1. |  |  |
|  1.2. |  |  |
| **2.** |  |  |
| **Suma be PVM (Eur)\*:** |  |
| **PVM 21%\*:** |  |
| **Bendra suma su PVM (Eur)\*:** |  |

|  |  |  |  |  |
| --- | --- | --- | --- | --- |
|  |  |  |  |  |
| *(Pasirašiusio asmens pareigų pavadinimas)* |  | *(Parašas)*  |  | *(Vardas ir pavardė)*  |

Sutarties 2 priedas „Darbų atlikimo grafikas“

|  |  |
| --- | --- |
|  | **TVIRTINU**Kultūros infrastruktūros centro direktorius\_\_\_\_\_\_\_\_\_\_\_\_\_\_\_\_\_\_\_\_\_ (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_ A.V. (data)  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( objekto pavadinimas pagal rangos sutartį, adresas)

**DARBŲ ATLIKIMO GRAFIKAS 20... – 20... METAMS**

**UAB**

(Rangovo įmonės pavadinimas )

|  |  |  |  |  |
| --- | --- | --- | --- | --- |
| **Eil.****Nr.** | **Metai** | **Darbų (veiklų)****pavadinimas** | **Darbų kaina****su PVM (Eur)** | **Kalendorinis laikotarpis** |
| **I ketvirtis** | **II ketvirtis** | **III ketvirtis** | **IV ketvirtis** |
| **01** | **02** | **03** | **04** | **05** | **06** | **07** | **08** | **09** | **10** | **11** | **12** |
| 1. |  | ... |  |  |  |  |  |  |  |  |  |  |  |  |  |
| 2. |  | ... |  |  |  |  |  |  |  |  |  |  |  |  |  |
| 3. |  | ... |  |  |  |  |  |  |  |  |  |  |  |  |  |
|  |  | **Mėnesio darbų kaina su PVM (Eur) :** |  |  |  |  |  |  |  |  |  |  |  |  |
|  |  | **Ketvirčio darbų kaina su PVM (Eur) :** |  |  |  |  |
|  |  | **Iš viso darbų kaina su PVM (Eur) :** |  |

Sudarė rangovas : \_ \_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 (pareigos) (vardas pavardė) (parašas) (data)

|  |  |
| --- | --- |
| **SUDERINTA****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (Užsakovo atstovo pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. | **SUDERINTA****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (statytojo atstovo pareigų pavadinimas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. (data)  |

**\*Statytojo ir/ar Valdytojo nurodomos darbų nevykdymo dienos, kitos sąlygos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sutarties 3 priedas „Pirkimo sutarties įvykdymo garantijos forma/ pirkimo sutarties įvykdymo laidavimo rašto forma“

Kultūros infrastruktūros centrui

Šnipiškių g. 3, LT-09309 Vilnius

**PIRKIMO SUTARTIES ĮVYKDYMO GARANTIJOS FORMA**

20\_\_ m. \_\_\_\_\_\_\_\_\_\_\_\_\_ \_\_\_\_ d. Nr. \_\_\_\_\_\_\_\_\_\_\_\_

/miesto pavadinimas/

/kliento pavadinimas, adresas/ (toliau – Klientas) pranešė, kad laimėjo Kultūros infrastruktūros centro, Šnipiškių g. 3, Vilnius, (toliau – Garantijos gavėjas) /pirkimo pavadinimas/ viešąjį pirkimą ir yra pakviestas sudaryti viešojo pirkimo-pardavimo sutartį dėl /aprašyti sutarties objektą/ (toliau – Sutartis).

/pavadinimas/ bankas, atstovaujamas /banko filialo pavadinimas/ filialo, /adresas/ (toliau – Bankas), šioje garantijoje nustatytomis sąlygomis neatšaukiamai įsipareigoja sumokėti Garantijos gavėjui ne daugiau kaip \_\_\_\_ (/suma žodžiais, valiutos pavadinimas/) per 5 darbo dienas, gavęs pirmą raštišką Garantijos gavėjo reikalavimą mokėti (elektroninės formos), kuriame nurodytas garantijos Nr. \_\_\_\_\_\_\_\_\_\_\_\_\_\_\_\_, patvirtinantį, kad Klientas neįvykdė Sutarties sąlygų, nurodant, kokios Sutarties sąlygos nebuvo įvykdytos. Garantijos gavėjas neprivalo pagrįsti reikalavime nurodyto Sutarties sąlygų nevykdymo.

Šis įsipareigojimas privalomas Bankui ir jo teisių perėmėjams.

Reikalavimas mokėti turi būti pasirašytas Garantijos gavėjo vadovo ar tinkamai įgalioto asmens elektroniniu parašu, atitinkančiu kvalifikuotam elektroniniam parašui keliamus reikalavimus. Jeigu reikalavimą pasirašo įgaliotas asmuo, turi būti pateikiamas įgaliojimas. Jeigu pateikiamas elektroninės formos įgaliojimas, jis turi būti pasirašytas elektroniniu parašu, atitinkančiu kvalifikuotam elektroniniam parašui keliamus reikalavimus.

Bankas įsipareigoja tik Garantijos gavėjui, todėl ši garantija yra neperleistina ir neįkeistina.

Šioje garantijoje nurodyta suma atitinkamai sumažės po kiekvieno Banko mokėjimo pagal šią garantiją.

Ši garantija galioja iki ***20\_\_ m. \_\_\_\_\_\_\_\_\_\_\_\_\_\_\_\_ \_\_\_\_ d.***

Visi Banko garantiniai įsipareigojimai Garantijos gavėjui pagal šią garantiją baigiasi, jeigu yra kuri nors iš šių sąlygų:

1. sueina garantijoje nustatytas terminas;

2. Garantijos gavėjas raštu praneša Bankui, kad:

2.1. atsisako savo teisių pagal šią garantiją;

2.2. Klientas įvykdė šioje garantijoje nurodytus įsipareigojimus.

Bet kokie Garantijos gavėjo reikalavimai nebus vykdomi, jeigu jie bus gauti aukščiau nurodytu Banko adresu pasibaigus garantijos galiojimo laikotarpiui.

Vėlesni Sutarties ar kitų su ja susijusių dokumentų pakeitimai ar papildymai neturės įtakos Banko įsipareigojimų pagal šią garantiją vykdymui ir (ar) apimčiai ir neatleis Banko nuo pilnutinio įsipareigojimų pagal šią garantiją vykdymo.

Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.

/įgalioto asmens pareigos/ /parašas/ /vardas ir pavardė/

Kultūros infrastruktūros centrui

Šnipiškių g. 3, LT-09309 Vilnius

**PIRKIMO SUTARTIES ĮVYKDYMO LAIDAVIMO RAŠTO FORMA**

20\_\_ m. \_\_\_\_\_\_\_\_\_\_\_\_\_ \_\_\_\_ d. Nr. \_\_\_\_\_\_\_\_\_\_\_\_

/miesto pavadinimas/

/Pirkimo sutarties pasirašymo data ir numeris/

/Pirkimo sutarties pavadinimas/(toliau – Sutartis)

Šis laidavimo draudimo raštas galioja kartu su draudimo liudijimu (polisu) Nr. [įrašykite draudimo sutarties numerį].

Mums buvo pranešta, kad [įrašykite viešąjį pirkimą laimėjusio dalyvio pavadinimą; jei tai jungtinė veikla, išvardinkite pilnus ūkio subjektų grupės narių pavadinimus, nurodydami jungtinės veiklos sutarties datą] (toliau – Rangovas) yra sudaręs Sutartį, kurioje yra numatyta, kad Rangovas privalo pateikti sutarties sąlygų įvykdymo užtikrinimo laidavimo draudimo raštą.

Šiuo laidavimo draudimo raštu Rangovas ir laiduotojas [įrašykite laiduotojo pavadinimą, juridinį statusą ir adresą], (toliau – Draudimo bendrovė), neatšaukiamai įsipareigoja Kultūros infrastruktūros centrui, Šnipiškių g. 3, Vilnius (toliau – Užsakovas) [įrašykite laidavimo sumą skaičiais] ([įrašykite laidavimo sumą žodžiais ir valiutos pavadinimą]) suma dėl patirtų nuostolių atlyginimo ir ją tinkamai išmokėti pagal šį išduotą laidavimo draudimo raštą. Šis įsipareigojimas yra privalomas Draudimo bendrovei ir jos teisių perėmėjams ir patvirtintas Draudimo bendrovės įgalioto atstovo parašu ir antspaudu [įrašykite laidavimo draudimo rašto išdavimo datą].

KADANGI Rangovas pagal Sutartį su Užsakovu įsipareigojo [tiekti prekes/teikti paslaugas/atlikti darbus – pasirinkite tinkamą variantą] Užsakovui,

TODĖL ŠIO LAIDAVIMO DAUDIMO SĄLYGOS YRA TOKIOS:

atlyginami Užsakovo patirti nuostoliai dėl bet kokių Rangovo prievolių pagal Sutartį ir jos priedus pažeidimo, dalinio ar visiško jų nevykdymo ar netinkamo vykdymo. Draudimo bendrovė neatsako už netesybų, palūkanų sumokėjimą bei Sutarties neįvykdymą ar netinkamą įvykdymą dėl nenugalimos jėgos aplinkybių (*Force Majeure*).

Draudimo bendrovė besąlygiškai ir neatšaukiamai įsipareigoja atlyginti Užsakovui patirtus nuostolius ir per 5 (penkias) darbo dienas sumokėti Užsakovui ne didesnę nei aukščiau nurodytą sumą, gavusi Užsakovo pirmą raštišką reikalavimą. Užsakovas neprivalo pagrįsti, kurių Sutarties sąlygų Rangovas neįvykdė ar jas įvykdė netinkamai, bet turi nurodyti, kurią iš Sutarties sąlygų Rangovas pažeidė.

Laiduojama suma atitinkamai bus mažinama pagal šį laidavimo draudimo raštą išmokėtomis sumomis.

Draudimo bendrovė įsipareigoja tik Užsakovui, todėl šis laidavimo draudimo raštas yra neperleistinas ir neįkeistinas.

Rangovui neįvykdžius savo įsipareigojimų pagal Sutartį arba juos įvykdžius netinkamai, Užsakovas neprivalo pirmiausia nukreipti išieškojimą dėl patirtų nuostolių atlyginimo į Rangovo turtą.

Draudimo bendrovės įsipareigojimai įsigalioja nuo Rangovo sumokėtos draudimo įmokos už išduotą laidavimo draudimo raštą dienos ir galioja iki [įrašykite laidavimo draudimo galiojimo datą] imtinai*.* Užsakovui nepareiškus reikalavimo per 3 mėnesius po šio laidavimo rašto pabaigos, jis nustoja galioti ir turi būti grąžintas Draudimo bendrovei.

Užsakovui paprašius pratęsti laidavimo draudimo rašto galiojimo laikotarpį, Rangovas įsipareigoja pranešti Draudimo bendrovei apie tokį pratęsimą ir šio laidavimo draudimo rašto galiojimas Rangovo prašymu Draudimo bendrovės gali būti pratęstas. Draudimo bendrovė ir (arba) Rangovas anksčiau laiko nutraukti sudarytą laidavimo draudimo sutartį ir šį išduotą laidavimo draudimo raštą turi teisę tik gavę raštišką Užsakovo sutikimą.

 Išduotam laidavimo draudimo raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.

Šis laidavimo draudimo raštas išduotas Draudimo bendrovės 20\_\_ m. \_\_\_ mėn. \_\_\_ dienos \_\_\_\_\_\_\_\_\_\_\_\_\_\_\_\_\_\_ patvirtintų \_\_\_\_\_\_\_\_\_\_\_\_\_\_\_\_\_\_\_\_\_\_\_\_ laidavimo draudimo taisyklių Nr.\_\_\_\_ (toliau – Taisyklės) pagrindu. Esant prieštaravimams tarp šio laidavimo draudimo rašto teksto ir Taisyklių nuostatų, pirmumo teisė bus teikiama šio laidavimo draudimo rašto tekstui.

Draudimo bendrovė: /Draudimo bendrovės pavadinimas/

Įgaliotas asmuo: /parašas/ /vardas ir pavardė/

A.V.

Sutarties 4 priedas „Atliktų darbų akto forma“

|  |
| --- |
|  |
|  |  |  |  |  |  |  |  |  |
|  |
|  |  |  |  |  |  |  |  |  |
| **ATLIKTŲ DARBŲ AKTAS Nr. \_\_\_** |
|  |  |  |  |  |  |  |  |  |
|  |  |  |   |  |  |
| (akto išrašymo data: metai, mėnuo, diena) |
| **Objektas:** |   |   |   |   |   |   |   |
|  |  | (tvarkybos darbų sutartyje nurodyto objekto pavadinimas) |
| **Rangovas:** |   |   |   |   |   |   |   |
|  |  | (įmonės pavadinimas, įmonės kodas) |
| **Užsakovas:** |   |   |   |   |   |   |   |
|  |  | (įmonės pavadinimas, įmonės kodas) |
| **Techninė priežiūra:** |   |   |   |   |   |   |   |
|  |  | (įmonės pavadinimas, įmonės kodas) |
| **Tvarkybos darbų sutartis:** |   |   |   |   |   |   |   |
|  |  | (sutarties sudarymo data ir Nr.) |
|  |  |  |  |  |  |  |  |  |
| **Eil. Nr.** | **Darbo kodas** | **Darbų ir išlaidų aprašymas** | **Mato vnt.** | **Kiekis** | **Kaina (Eur)** |
| **D. užm.** | **Medžiagos** | **Mechanizmai** | **Iš viso** |
|  |  |  |  |  |  |  |  |  |
|  |  |  |  |  |  |  |  |  |
| **Suma be PVM** |   |   |   |   |   |   |
| **PVM 21 (%)** |   |   |   |   |   |   |
| **Bendra suma su PVM** |   |   |   |   |   |   |
|  |  |  |  |  |  |  |  |  |
|  | **Darbus perdavė:** |  |  | **Darbus priėmė:** |  |  |
|  | Rangovas |  |  |  | Techninė priežiūra |  |  |
|  |  |  |  |  |  |  |  |  |
|  | ............................................................ |  | ............................................................ |
|  |  |  |  |  |  |  |  |  |
|  |  |  |  |  | **Suderinta:** |  |  |  |
|  |  |  |  |  |  |  |  |  |
|  |  |  |  |  | Užsakovas |  |  |  |

 **Vizuoju:**

 Objekto (statytojas)

Sutarties 5 priedas „Pažymos apie atliktų darbų ir išlaidų vertę forma“

# PAŽYMA Nr.

**apie atliktų darbų ir išlaidų vertę**

|  |  |  |  |  |
| --- | --- | --- | --- | --- |
| **už** |  | **m.** |  | **mėn.** |

|  |  |
| --- | --- |
| Užsakovas  |  |
| Rangovas |  |
| Techninė priežiūra |  |
| Objekto pavadinimas |  |
| Tvarkybos darbų sutarties sudarymo data ir Nr. |  |

|  |  |  |  |  |
| --- | --- | --- | --- | --- |
| Objekto pavadinimas | Sutartinė kaina | Nuo darbų pradžios | Nuo metų pradžios | Įvykdytų darbų vertė per ataskaitinį laikotarpį Eur |
| Įvykdytų darbų vertė | Įrenginiai ir inventorius | Darbų vertė su įrenginiais | Kitos išlaidos | t. sk. finansuojama iš Kultūros infrastuktūros centrui skirtų biudžeto lėšų (... proc.) | finansuojama iš objekto valdytojo (statytojo) lėšų (... proc.) | finansuojama iš kitų šaltinių lėšų (... proc.) |
| 1 | 2 | 3 | 4 | 5 | 6 | 7 | 8 | 9 | 10 | 11 |
| Darbų aprašymas |  |  |  |  |  |  |  |  |  |  |
| Suma be PVM |  |  |  |  |  |  |  |  |  |  |
| PVM 21 (%) |  |  |  |  |  |  |  |  |  |  |
| Iš viso: |  |  |  |  |  |  |  |  |  |  |
| Darbus perdaviau: Rangovas |  |  |  |  |  |  |
|  | m |  | mėn |  | d. |  |  |  |  |
|  |  | Eur (viso ne daugiau 95 proc. 2 skilties) |
|  |  |  |
| Darbus priėmiau: Techninė priežiūra |  |  m. mėn. d. |
| Suderinta: Užsakovas |  |  m. mėn. d. |
| Vizuoju: Objekto valdytojas (statytojas) |  |  m. mėn. d. |

6 priedas „Specialistų, kurių atestatai pateikiami pasirašius rangos sutartį, sąrašas“

**SPECIALISTAI, KURIŲ ATESTATAI PATEIKIAMI PASIRAŠIUS RANGOS SUTARTĮ, SĄRAŠAS**

|  |  |
| --- | --- |
| Eil. Nr.  | **Reikalavimas** |
| 1 | *Ne mažiau kaip 1 (vieną) specialistą, turintį teisę atlikti tvarkybos darbus. Tvarkybos darbai: konservavimas, restauravimas, remontas ir avarijos grėsmės pašalinimas - medinių konstrukcijų darbai, medžio apdailos ir stalių gaminių darbai.* |
| 2 | *Ne mažiau kaip 1 (vienas) specialistas, turintis teisę atlikti tvarkybos darbus. Tvarkybos darbai: konservavimas, restauravimas, remontas ir avarijos grėsmės pašalinimas - stogo dangų įrengimo darbai.* |

|  |  |  |
| --- | --- | --- |
|  |  | Sutarties 7 priedas „Statybvietės priėmimo – perdavimo aktas“  |
|  |  |  |

**STATYBVIETĖS PERDAVIMO - PRIĖMIMO**

**AKTAS**

202\_ m. \_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_(vietovė)

Valdytojas/statytojas \_\_\_\_\_\_\_\_\_\_\_\_\_(pavadinimas), atstovaujamas \_\_\_\_\_\_\_\_\_\_\_\_\_\_\_\_\_ (vardas, pavardė), dalyvaujant Užsakovo, Kultūros infrastruktūros centro atstovui, projekto vadovui \_\_\_\_\_\_\_\_\_\_\_\_(vardas, pavardė), **perduoda**, o Rangovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (įmonės pavadinimas), atstovaujamas \_\_\_\_\_\_\_\_\_\_\_\_\_\_\_ (vardas, pavardė) **priima** \_\_\_\_\_\_\_\_\_\_\_\_\_\_\_(pilnas pastato ar jo dallies, su teritorija ar be, nurodant adresą ir u. k. KVR), tvarkybos darbų laikotarpiui pagal projektą (nurodyti pilną projekto pavadinima) pagal \_\_\_\_\_\_\_\_\_\_\_\_\_\_\_\_\_\_(nurodyti pilną sutarties pavadinimą su data ir numeriu), visam tvarkybos darbų atlikimo laikotarpiui.

Perėmęs Statybvietę Rangovas - \_\_\_\_\_\_\_\_\_\_\_\_\_\_\_\_(įmonės pavadinimas) užtikrina, kad tvarkybos darbų metu bus laikomasi Nekilnojamojo kultūros paveldo apsaugos įstatymo, normatyvinių paveldo tvarkybos reglamentų nuostatų ir Tvarkybos darbų sutartyje nustatytų reikalavimų, įgyvendinant projekto sprendinius ir išsaugant statinio vertingąsias savybes.

Perdavė:

Valdytojas/statytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priėmė:

Rangovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalyvavo:

Užsakovo atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  | Sutarties8 priedas „Statybvietės, dokumentacijos ir atliktų darbų perdavimo – priėmimo aktas“ |
|  |  |  |

**STATYBVIETĖS, DOKUMENTACIJOS IR ATLIKTŲ DARBŲ**

 **PERDAVIMO - PRIĖMIMO**

**AKTAS**

202\_ m. \_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_(vietovė)

Rangovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(įmonės pavadinimas), atstovaujamas direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė) dalyvaujant Užsakovo, Kultūros infrastruktūros centro atstovui, projekto vadovui \_\_\_\_\_\_\_\_\_\_\_\_(vardas, pavardė), **perduoda**, o Valdytojas/statytojas \_\_\_\_\_\_\_\_\_\_\_\_\_\_\_\_(pavadinimas), atstovaujamas \_\_\_\_\_\_\_\_\_\_\_\_\_\_\_\_(vardas, pavardė), **priima** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pastato ar jo dalies, su teritorija ar be jos, nurodant adresą ir u. k. KVR), pagal projektą (nurodyti pilną projekto pavadinimą) ir Tvarkybos darbų sutartį \_\_\_\_\_\_\_\_\_\_\_\_\_\_\_\_\_\_(nurodyti pilną sutarties pavadinimą su data ir numeriu), pilnai (ar dalinai) atliktus darbus.

Šiuo aktu patvirtinama:

1. Pastatas (ar jo dalis) sutvarkyta pagal projekto ir sutarties sąlygas ir gražinta valdytojui
2. Perduodama valdytojui visa techninė išpildomoji dokumentacija (išvardinama):
* Darbų žurnalas(ai) – X vnt.;
* Panaudotų medžiagų sertifikatai;
* Atliekų pridavimo deklaracijos;
* Darbo brėžiniai;

- kt. dokumentai ar pastato raktai.

1. Atliktų tvarkybos darbų vertė - \_\_\_\_\_\_\_ Eur.

Perėmęs Statybvietę, dokumentaciją ir visus atliktus darbus Valdytojas/statytojas patvirtina, kad nuo akto pasirašymo dienos yra atsakingas už pastatą (ar jo dalį) ir neturi pretenzijų dėl atliktų darbų.

Pastaba:

Rangovas privalo pateikti Užsakovui garantinio laikotarpio laidavimo raštą.

Perdavė:

Rangovas \_\_\_\_\_\_\_\_\_\_\_\_\_\_\_\_\_\_\_\_\_\_

Priėmė:

Valdytojas/statytojas \_\_\_\_\_\_\_\_\_\_\_\_\_\_\_\_\_\_\_\_\_\_\_

Dalyvavo:

Užsakovo atstovas \_\_\_\_\_\_\_\_\_\_\_\_\_\_\_\_\_\_\_\_\_\_\_